title: Derek Richardson

text: Richardson aloitti näyttelijänuransa vuonna 2000, jolloin hän vieraili televisiosarjoissa "Kova laki" ja "Strangers with Candy". Vuonna 2002 hän muutti Los Angelesiin ja sai roolin tv-sarjasta "Felicity". Hän teki valkokangasdebyyttinsä vuoden 2003 elokuvassa "Tosinuija ja vielä nuijempi" (). Vuodesta 2006 alkaen Richardson on esiintynyt televisiosarjassaa "Teoria miehistä" yhdessä muun muassa Anne Hechen ja Emily Berglin kanssa. Richardson ja Bergl olivat ensimmäiset sarjaan palkatut näyttelijät. "Teoria miehistä" päättyy Yhdysvalloissa kesäkuussa vuonna 2008 kahden tuotantokauden jälkeen.


title: Derek Richardson

text: Richardsonin huhutaan seurustelevan "Teoria miehistä" -kollegansa Emily Berglin kanssa.


title: Diana Jorgova

text: Diana Jorgova (, s. 11. huhtikuuta 1971 Sofia) on bulgarialainen pistooliampuja.


title: Diana Jorgova

text: Jorgova on saavuttanut olympialaisissa Atlantassa 1996 hopeaa 25 m urheilupistoolissa. Hän on myös voittanut joukkuhopeaa MM-kilpailuissa 10 m ilmapistoolissa Milanossa 1994.


title: Toyota TF106

text: Toyota TF106 oli itävaltalaisen Gustav Brunnerin suunnittelema Formula 1 -auto, jolla Toyota osallistui F1-kauteen . Autoa ajoivat kilpailuissa saksalainen Ralf Schumacher ja italialainen Jarno Trulli. Testikuljettajana toimi brasilialainen Ricardo Zonta. Autossa oli Bridgestonen Potenza-malliset renkaat, Brembon jarrut ja se käytti Esson poltto- ja voiteluaineita. Autolla osallistuttiin kaikkiaan 18 kilpailuun ja sillä saavutettiin vain yksi palkintosija ja 35 MM-pistettä. Autosta tuotiin myöhemmin kaudella kehitysversio TF106B.


title: Toyota TF106

text: Auto ei ollut yhtä kilpailukykyinen kuin edelliskauden auto. Ralf Schumacher toi tallille kauden ainoaksi jääneen palkintosijan kolmannesta kilpailusta, Australian GP:sta. Tämän lisäksi hän toi autonsa maaliin pisteille kuudesti. Jarno Trullin kauden paras suoritus tapahtui Ranskan GP:ssa, jossa hän ajoi maaliin neljäntenä. Hän ylsi tämän lisäksi pisteille kauden aikana neljästi. Vain Toyotan kotikilpailussa, Japanin GP:ssa molemmat tallin kuljettajat ylsivät autolla pisteille.


title: Toyota TF106

text: Valmistajien MM-sarjassa Toyota sijoittui kuudenneksi saavuttaen 35 MM-pistettä.


title: Gary Busey

text: William Gareth Jacob ”Gary” Busey (s. 29. kesäkuuta 1944) on yhdysvaltalainen näyttelijä. Hän on esiintynyt yli 120 elokuvassa, joista merkittävimpiä ovat muiden muassa "The Buddy Holly Story" (1978), "Tappava ase" (1987), "Predator 2 – Saalistaja" (1990), "Myrskyn ratsastajat" (1991), "Kaappaus merellä" (1992) ja "Armoton ase" (1994). Hän myös antoi äänensä "" . Hän on myös esiintynyt lukuisissa televisiosarjoissa kuten "Gunsmoke", "Walker, Texasista", "Kova laki" ja "Entourage".


title: Gary Busey

text: Roolistaan "The Buddy Holly Storyssa" Busey voitti Baftan ja oli ehdolla Oscarin sekä Golden Globen saajaksi.


title: Gary Busey

text: Busey joutui 4. joulukuuta 1988 vakavaan moottoripyöräonnettomuuteen, jossa hänen kallonsa halkesi ja hän sai mahdollisesti aivovaurion.


title: Reino Ruotsalainen

text: Reino Ruotsalainen (11. huhtikuuta 1941 Oulu – 27. marraskuuta 2004 Liminka) oli suomalainen jääkiekkovalmentaja.


title: Reino Ruotsalainen

text: Reino ”Pappa” Ruotsalainen aloitti valmennusuransa Kärpissä vuonna 1967. Ensimmäisen junioreiden Suomen mestaruuden Oulun Kärpät saavutti Ruotsalaisen johdolla vuonna 1971. Menestyneessä E-juniorijoukkueessa pelasivat muun muassa Kari Jalonen, Reijo Ruotsalainen, Arto Ruotanen, Pekka Arbelius ja Juha Huikari. Vuonna 1974 Oulun Kärppien D-juniorit ja vuotta myöhemmin C-juniorit voittivat Suomen mestaruuden Ruotsalaisen valmentamana.


title: Reino Ruotsalainen

text: Vuosina 1975–1979 Ruotsalainen valmensi Kärppien A-junioreita johdattaen joukkueen SM-kultaan vuonna 1979. Edustusjoukkueen valmentajana Ruotsalainen oli kaudella 1979–1980, jolloin Kärpät saavutti ensimmäisen mitalin, pronssia. Oulusta Reino Ruotsalainen siirtyi Kalevan Palloon Kuopioon. Vuonna 1982 Kalpa nousi 2-divisioonasta 1-divisioonaan. Jokereita Ruotsalainen valmensi vuosina 1982–85. Vuonna 1983 Jokerit saavutti SM-hopeaa ja SM-liiga valitsi Ruotsalaisen vuoden valmentajaksi. Vuonna 1985 Ruotsalainen siirtyi Helsingin Jokereiden päävalmentajan paikalta Kouvolaan Kookoon päävalmentajaksi. Vuonna 1987 Kookoo Kouvolasta nousi Ruotsalaisen ollessa päävalmentajana jääkiekon SM-liigaan.


title: Reino Ruotsalainen

text: Reino Ruotsalainen kutsuttiin takaisin Kärppiin konkurssin myötä kakkosdivisioonaan joutuneen edustusjoukkueen peräsimeen kauden 1994–1995 alkaessa. Hänen johdollaan Kärpät nousi kauden loputtua ykkösdivisioonaan.


title: Reino Ruotsalainen

text: Ammattivalmentamisen jälkeen Ruotsalainen jatkoi juniorivalmennustyötä Oulun seudulla.


title: Reino Ruotsalainen

text: Ruotsalainen kuoli sairaskohtaukseen 63-vuotiaana kotonaan Limingassa 27.11.2004. Oulun Kärppien liigajoukkue kunnioitti Reino Ruotsalaisen muistoa 1.12.2004 pelatussa kotiottelussa Kärpät–TPS pelaamalla surunauha käsivarressaan. Reinon poika, Kärppien puolustaja Reijo Ruotsalaisen pelinumero 10 on jäädytetty Oulun jäähallin kattoon.


title: Reino Ruotsalainen

text: Pelaajaurallaan Ruotsalainen pelasi Kärpissä vuosina 1957–1967. SM-sarjaotteluita kertyi 43.


title: Shimon Dotan

text: Shimon Dotan (s. 23. joulukuuta 1949) on elokuvaohjaaja. Hän syntyi Romaniassa, mutta muutti vuonna 1959 Israeliin, jossa hän palveli armeijassa, valmistui yliopistosta ja aloitti uransa.


title: Shimon Dotan

text: Dotan on voittanut Israelin elokuva-akatemian palkinnon 1982 ja ollut ehdolla kahden Kultaisen karhun saajaksi Berliinin elokuvajuhlilla vuosina 1982 ja 1986. Töiden joukossa on "Armoton ase" (1994).


title: Charles Darwinin nuoruus

text: Charles Darwin oli nuoruudessaan välinpitämätön opintojensa suhteen, pitäen enemmän muista harrastuksistaan kuten kovakuoriaisten keräämisestä ja ampumisesta. Hän sai varhaisen koulutuksensa synnyinkaupunkinsa kouluissa. Edinburghin yliopistossa hän opiskeli lääketiedettä vuodesta 1825 lähtien, mutta aikaa myöten hän kiinnostui enemmän geologiasta. Darwin lopetti opinnot Skotlannissa ja hänen isänsä määräsi hänet uudelleen koulupenkille, tällä kertaa Cambridgeen ja lukemaan teologiaa. Vuonna 1831 Darwin lähti "HMS Beaglella" viisivuotiselle maailmanympäripurjehdusmatkalle, jonka aikana hän keräsi massiivisen määrän muun muassa eläin- ja kasvitieteellisiä näytteitä.


title: Charles Darwinin nuoruus

text: Tämä artikkeli käsittelee Charles Darwinin elämää hänen syntymästään "HMS Beaglen" merimatkalle lähtöön eli vuodet 1809–1831.


title: Charles Darwinin nuoruus

text: Darwin syntyi The Mountin talossa, Shropshiren kreivikunnassa sijaitsevassa Shrewsburyn kaupungissa, Yhdistyneessä kuningaskunnassa 12. helmikuuta vuonna 1809 eli samana päivänä kuin Yhdysvaltain presidentti Abraham Lincoln. Hän oli varakkaan lääkärin ja liikemiehen Robert Waring Darwinin ja Susannah Darwinin (omaa sukua Wedgwood) lapsi, viides kuudesta sisaruksesta. Darwin oli isänsä puolelta Erasmus Darwinin ja äidin puolelta Josiah Wedgwoodin lapsenlapsi. Molemmat suvut olivat suureksi osaksi unitarianisteja, mutta osa Wedgwoodeista oli ominut anglikaanisen uskon. Vapaa-ajattelijana tunnettu Charlesin isä hyväksyi, että hänen poikansa kastettaisiin 17. marraskuuta 1809 anglikaanisessa St. Chadin kirkossa, eikä unitarianistisessa kirkossa. Kastetilaisuudessa Darwin nimettiin muutamia vuosi aiemmin kuolleen setänsä sekä isänsä mukaan Charles Robertiksi. Charles ja hänen sisaruksensa kasvatettiin unitarianistisen uskon mukaisesti, sillä hän kävi perheineen jumalanpalveluksissa unitarianistisessa kappelissa.


title: Charles Darwinin nuoruus

text: Keväällä vuonna 1817 Darwin aloitti koulunkäynnin kappelin saarnaajan, herra Casen vetämässä koulussa. Darwin ei oppinut tuntemaan äitiään erityisen hyvin, sillä tämä kuoli heinäkuun 15. päivänä. Darwin kertoo omaelämäkerrassaan, ettei muista äidistään muuta kuin hänen kuolinvuoteensa. Äiti oli huolehtinut lastensa kirkossa käymisestä, mutta äidin kuoleman jälkeen Darwinin koulun- ja kirkonkäynnistä huolehti Caroline-sisko. Vanhassa koulussaan Charley eli Bobby Darwin, kuten häntä leikkimielisesti perhepiirissä kutsuttiin, kävi vielä vuoden 1818 kesään asti, jolloin Robert-isä laittoi poikansa opiskelemaan tohtori Butlerin hallinnoimaan Shrewsburyn sisäoppilaitokseen, jossa Darwin opiskeli 16-vuotiaaksi saakka. Koulu ei ilmeisesti ollut Darwinin mieleen, sillä hän kertoo omaelämäkerrassaan sen olleen hänen koulutuksensa kannalta täysin merkityksetön ainevalikoiman yksipuolisuudesta johtuen. Darwin piti enemmän kemiasta, jota hän pääsi kokeilemaan veljensä kotilaboratoriossa, lintujen ampumisesta, koirien kanssa leikkimisestä ja rottien pyydystämisestä. Isä-Darwinille tämä ei ollut mieleen. Hän huusi pojalleen kerran huonoista arvosanoista kimpaantuneena, että Darwin tekee itsestään ja koko Darwinien suvusta häpeäpilkun.


title: Charles Darwinin nuoruus

text: Vuonna 1825 Darwinin isä otti poikansa pois sisäoppilaitoksesta, koska poikaa eivät tuntuneet opinnot kiinnostavan lainkaan. Kesän Darwin vietti lääkäriharjoittelijana auttaen isäänsä hoitamaan Shropshiren köyhiä. Darwinin isän yllätykseksi hänen poikansa näytti pitävän alasta. Isä päätti, että Darwinin tulisi opiskella lääketiedettä isänsä ja isoisänsä tavoin. Lokakuussa Charles Darwin matkusti Erasmus-veljensä kanssa Skotlantiin opiskelemaan lääketiedettä Edinburghin yliopistoon, joka oli Euroopan parhaimpia lääketieteen opiskelupaikkoja tuohon aikaan. Erasmus oli suorittanut suurimman osan opinnoistaan Cambridgessa, mutta tuli Skotlantiin suorittamaan loppukokeet. Veljekset asettuivat asumaan Lothian Street -nimiselle kadulle. Darwin huomaisi ajan mittaan, että opiskelu Edinburghissa oli yhtä lailla ajanhaaskausta kuin aiemmassa opinahjossa. Ainoat luennot, jotka Darwinia saattoivat kiinnostaa, olivat professori Thomas Hopen kemian luennot. Darwin kävi myös professori Jamesonin geologian luennoilla, mutta piti koko aihetta erittäin tylsänä. Darwinin tiedetään kammoksuneen veren näkemistä ja pitäneen ihmisten leikkaamista raakana toimenpiteenä. Tämän piirteen usein sanotaan olleen syy lääketieteen opintojen loppumiseen hänen kohdallaan. Ilmeisempi syy on se, että Darwin piti lääketieteen opiskelua tylsänä, vaikkakin oli aiemmin kesällä ilmeisesti pitänyt lääketieteestä.


title: Charles Darwinin nuoruus

text: Darwinille oli ajansaatossa syntynyt valtava kiinnostus luonnonhistoriaa kohtaan. Suurimpina syinä tähän olivat nuoruuden patikoinnit muun muassa Pohjois-Walesin luonnossa, hänen lukemansa kirjat, erityisesti "Wonders of the World" -niminen teos, ja kemian harrastus veljensä kotilaboratoriossa. Siksi oli melko luontevaa, että Darwinin opintojen edelle nousivat luonnonhistorialliset harrastukset, kuten taksidermia eli eläinten täyttäminen. Sitä hänelle opetti guyanalainen John Edmonstone, joka oli vapautettu mustaihoinen orja. Edmonstonella oli myös tapana kertoa Darwinille jännittäviä tarinoita Etelä-Amerikan sademetsistä. Myöhemmässä elämässään Darwin käytti Edmonstonen kautta saatuja kokemuksia apuna todistaessaan "The Descent of Man" -teoksessa, että “mustaihoiset ja eurooppalaiset“ olivat hyvin samankaltaisia, vaikkakin myönsi pinnalliset eroavaisuudet ulkonäössä.


title: Charles Darwinin nuoruus

text: Toisena yliopistovuonna Darwin liittyi "Plinian Society" -nimiseen luonnonhistoriaan suuntautuneeseen opiskelijajärjestöön. Järjestössä Darwin sai kokemuksia tieteellisistä väittelyistä ja kristinuskon vastaisuudesta. Darwinista tuli innokas Robert Edmund Grantin oppilas, ja opiskellessaan hän innostui Grantin tavoin Jean-Baptiste Lamarckin ja Charlesin isoisän Erasmuksen hankittuja ominaisuuksia koskevista teorioista. Darwin osallistui Firth of Fortissa Erasmuksen uraauurtaviin tutkimuksiin, joissa selviteltiin rannikolla elävien merieläinten elämänkiertoa. Näissä tutkimuksissa Grant löysi todisteita "homologialle", radikaalille teorialle siitä, että kaikilla eläimillä olisi samanlaiset elimet, mutta näillä olisi vain erilaiset kompleksisuudet. Vuoden 1827 maaliskuussa Darwin esitelmöi löydöistään, joiden mukaan ostereiden kuorista usein löydetyt mustat pisteet olivat erään juotikaslajin () munia. Darwin osallistui myös luonnonhistorian kurssille, jossa hän oppi muun muassa stratigrafista geologiaa. Hän auttoi lisäksi Euroopan laajimpiin kuuluvan Skotlannin kuninkaallisen museon kokoelmien järjestämisessä.


title: Charles Darwinin nuoruus

text: Darwinin opintojen laiminlyönti sai hänen isänsä pelkäämään, että Charlesista ei sittenkään tulisi lääkäriä, kuten hän oli toivonut, vaan pelkkä hulttio. Isä yritti korjata tilannetta lähettämällä poikansa suorittamaan kandidaatin tutkintoa humanistiseen tiedekuntaan Cambridgen Christ's Collegeen vuonna 1827. Tarkoituksena oli, että Charles lukisi itsensä kirkonmieheksi. Alanvaihto oli luonnollinen aikana, jolloin työ anglikaanisen kirkon palveluksessa takasi kohtuullisen toimeentulon. Suurin osa Englannin luonnontutkijoista oli kirkonmiehiä, jotka näkivät osana tehtäviään tutkia Jumalan luomakuntaa. Cambridgessä ollessaan Darwin viihtyi edelleen kaikkien muiden puuhien parissa kuin opiskelun. Serkkunsa William Darwin Foxin kanssa hän syventyi kovakuoriaisten keräämiseen, kilpaillen jopa tässä. Fox esitteli Darwinin kasvitieteen professori John Stevens Henslowille, minkä jälkeen Darwin osallistui Henslowin luonnonhistorian kurssille. Darwinista tuli opettajansa lempioppilas. Hänet tunnettiin ”miehenä, joka kulkee Henslowin kanssa”.


title: Charles Darwinin nuoruus

text: Kokeiden lähestyessä Darwin keskittyi opintoihinsa samalla kiinnostuen William Paleyn teksteistä, jotka sisälsivät ajatuksen korkeamman voiman osallisuudesta luonnon suunnitteluun. Tämän lisäksi Darwin sai yksityisopetusta Henslowilta. Loppukokeissa tammikuussa vuonna 1831 hän loistikin teologian vastauksillaan, mutta pääsi vaivoin läpi klassisista aineista matematiikasta ja fysiikasta. Darwin menestyi loistavasti verrattuna muihin oppilaisiin ollen kymmenes 178 läpäisseen joukossa.


title: Charles Darwinin nuoruus

text: Asuntoasiat saivat Darwinin pysymään Cambridgessa vuoden 1831 kesäkuuhun asti. Henslowin antamaa neuvoa noudattaen Darwin ei pitänyt minkäänlaista kiirettä pappisvihkimyksen kanssa. Alexander von Humboldtin "Personal Narrativen" inspiroimana Darwinia alkoi kiehtoa ajatus luonnonhistorian opiskelusta tropiikissa. Darwin innostui ajatuksesta niin paljon, että suunnitteli valmistuttuaan matkustavansa Teneriffalle luokkatovereidensa kanssa. Koska Henslow tiesi, että geologian taidoille tulisi olemaan käyttöä, esitteli hän Darwinin kuuluisalle geologille Adam Sedgwickille. Darwin osallistui Sedgwickin kurssille ja yhteistyössä tämän kanssa hän muun muassa kartoitti maakerrostumia Walesissa. Darwin suuntasi luokkatovereidensa kanssa kaksiviikkoiselle matkalle Barmouthiin. Matkan jälkeen Darwin palasi kotiin ja löysi Henslowin lähettämän kirjeen, jossa Henslow pyysi Darwinia lähtemään palkattomalle matkalle Robert FitzRoyn kanssa. "HMS Beaglen" kapteeni FitzRoy oli lähdössä joulukuussa 1831 kaksivuotiselle tutkimusmatkalle kartoittamaan Etelä-Amerikan rantoja. Henslowin mielestä matka tarjosi Darwinille tilaisuuden harjoittaa luonnontieteilijän kykyjään tropiikissa. Darwinin isä suhtautui matkaan kielteisesti. Hänen mukaansa se oli vain ajan tuhlausta, mutta Josiah Wedgwood sai tämän silti rahoittamaan poikansa matkan.


title: Charles Darwinin nuoruus

text: Charles Darwin oli tutustunut Edinburghin vuosina Fanny Oweniin, joka oli yksi hänen siskonsa parhaimmista ystävistä. Owen oli Darwinin tyttöystävä hänen Cambridgen vuosien ajan, mutta maaliskuussa 1830 heidän suhteensa oli hajoamassa. Tarkkaa syytä tähän ei tiedetä, mutta ilmeisesti yksi osatekijä oli Darwinin intensiivinen kovakuoriaisten kerääminen, jonka takia Darwin oli esimerkiksi jäänyt edellisenä jouluna Cambridgeen. Darwinin ollessa matkalla "HMS Beaglella" Owen avioitui Robert Biddulphin kanssa.


title: Juha Huikari

text: Juha Huikari (s. 8. tammikuuta 1960) on suomalainen entinen jääkiekkoilija, pelipaikaltaan puolustaja.


title: Juha Huikari

text: Huikari edusti kausina 1978–1990 SM-liigassa Oulun Kärppiä ja JyP HT:tä. Hän voitti Kärppien riveissä Suomen mestaruuden vuonna 1981. Lisäksi hän voitti urallaan kaksi SM-hopeaa ja neljä SM-pronssia. SM-liigassa hän pelasi 421 runkosarjaottelua, joissa hän teki 122 maalia ja 126 syöttöpistettä eli yhteensä 248 tehopistettä. Pudotuspeleissä, joita hän pelasi 66 kappaletta, hänen tehopisteensä olivat 14+22=36.


title: Juha Huikari

text: Huikari kuului Suomen 18-vuotiaiden maajoukkueeseen, joka voitti vuonna 1978 Helsingissä Euroopan-mestaruuden – Suomen kaikkien aikojen ensimmäisen jääkiekon arvokisavoiton kaikki ikäluokat huomioon ottaen. Loppuottelu Neuvostoliittoa vastaan ratkesi vasta toisella jatkoajalla, ja Huikari viimeisteli sekä 3–3-maalin, jonka ansiosta Suomi selviytyi ensimmäiselle jatkoajalle, että 5–5-maalin, jolla Suomi pääsi toiselle jatkoajalle.


title: Juha Huikari

text: Kaudella 2008–2009 Huikari valmentaa oululaista Suomi-Sarjan jääkiekkojoukkuetta Kiekko-Laseria, jonka riveissä pelaa hänen poikansa Matias Huikari.


title: Juha Huikari

text: Siviiliammatiltaan Huikari toimii opettajana Oulun yliopiston kauppakorkeakoulussa. Hän kuuluu myös Oulun kaupunginvaltuustoon.


title: Kanstantsin Lukašyk

text: Kanstantsin Lukašyk (, s. 18. syyskuuta 1975 Hrodna) on valkovenäläinen pistooliampuja.


title: Kanstantsin Lukašyk

text: Lukašyk voitti olympiakultaa 50 m pistoolissa Barcelonassa 1992. Hänellä on myös MM-kilpailuista Stavangerista 1991 poikien 10 m ilmapistoolin maailmanmestaruus ja Barcelonasta 1998 yksi henkilöhtainen ja kolme joukkuemitalia.


title: Kanstantsin Lukašyk

text: Lukašyk oli Pekingin olympialaisissa 2008 10. 50 m pistoolissa tuloksella 558, jääden finaalipaikasta pisteen päähän, ja 27. 10 m ilmapistoolilla tuloksella 575, jääden finaalista kuuden pisteen päähän.


title: Yu Nan

text: Yu Nan (; s. 5. syyskuuta 1978) on kiinalainen näyttelijä. Hän syntyi Dalianissa ja aloitti esiintymisen nelivuotiaana.


title: Yu Nan

text: Myöhemmin Yu pääsi opiskelemaan Pekingin elokuva-akatemiaan. Hän puhuu englantia ja ranskaa sujuvalla tasolla.


title: Yu Nan

text: Yu on esiintynyt useissa elokuvissa, joiden joukossa on Wang Quan'anin ohjaama "Tuya de hun shi" ("Tuya's Marriage", 2006) ja The Expendables 2, 2012.


title: Juha-Petteri Purolinna

text: Juha-Petteri Purolinna (s. 11. heinäkuuta 1988 Helsinki) on suomalainen jääkiekkopuolustaja, joka edustaa Mestis-joukkue Mikkelin Jukureita. Isokokoisen Purolinnan vahvuuksiin kuuluu hyökkäyspään pelaaminen, luistelu ja kiekollinen peli. Hänen heikkouksiinsa kuuluu rutiinin ja voiman puute sekä ajoittainen yli-innokas hyökkäyspään pelaaminen.


title: Juha-Petteri Purolinna

text: Purolinna aloitti uransa Helsingin Jääkiekkoklubissa, mutta siirtyi sittemmin jo juniorina Helsingin IFK:n riveihin. Hän voitti kaudella 2004–2005 B-nuorten mestaruuden ja kaudella 2006–2007 A-nuorten SM-pronssia. Jälkimmäisenä mainittuna kautena Purolinna teki myös SM-liigadebyyttinsä keväällä 2007, jolloin hän pelasi yhden runkosarja- ja kolme playoff-ottelua. Kauden aikana Purolinna pelasi myös kaksi Mestis-ottelua alle 20-vuotiaiden maajoukkueessa tehden yhden syöttöpisteen. Hän pelasi kautensa pääosin HIFK:n A-nuorissa, joissa Purolinna teki 38 runkosarjaottelussa tehot 11+17=28 ja hän oli joukkueen tehokkain puolustaja. A-nuorten SM-liigan puolustajien pistepörssissä Purolinna oli kuudes.


title: Juha-Petteri Purolinna

text: Kaudella 2007–2008 Purolinna pelasi HIFK:n SM-liigajoukkueessa kahdeksan runkosarja- ja yhden playoff-ottelun ilman tehopisteitä. Mestis tuli hänelle tutuksi yhteensä kymmenen runkosarjaottelun verran. Purolinna pelasi yhdeksän ottelua alle 20-vuotiaiden maajoukkueessa tehoin 1+1=2 sekä joulukuussa 2007 hän pelasi yhden ottelun lainalla Kiekko-Vantaassa. Purolinna pelasi vielä suurimman osan kaudestaan HIFK:n A-nuorissa, joissa 26 runkosarjaottelussa syntyi tehot 6+14=20. Hän oli HIFK:n tehokkain puolustaja ja A-nuorten SM-liigan seitsemänneksi tehokkain puolustaja JYPin Lauri Taipaluksen kanssa. Huhtikuussa 2008 Purolinna teki kahden vuoden jatkosopimuksen HIFK:n kanssa.


title: Juha-Petteri Purolinna

text: Purolinna pelasi kauden 2008–2009 kokonaan lainalla Kiekko-Vantaassa. Elokuussa 2009 hän palasi joukkueeseen toistaiseksi voimassa olevalla lainasopimuksella, mutta Purolinna pelasi Vantaalla myös koko kauden 2009–2010. Huhtikuussa 2010 hän teki 1+1-vuotisen sopimuksen Rauman Lukon kanssa. Seuran ilmoituksen mukaan Purolinnan ensimmäinen sopimuskausi on "kaksisuuntainen". Hän siirtyikin kauden 2010–2011 kynnyksellä Aki Kangasmäen kanssa toistaiseksi voimassa olevalla lainasopimuksella Kajaanin Hokkiin. Vuoden 2010 lopulla Purolinna lainattiin uudelleen Hokkiin 28. tammikuuta 2011 asti kestäneellä sopimuksella. Kauden aikana Mestis on tullut hänelle tutuksi myös kuuden ottelun verran Lempäälän Kisasta, jossa Purolinna esiintyi marras- ja joulukuussa 2010. Siirtorajan kynnyksellä tammikuussa 2011 hän palasi Rauman Lukkoon, jossa Purolinna pelasi kuitenkin vain yhden ottelun.


title: Juha-Petteri Purolinna

text: Huhtikuussa 2011 Purolinna teki yksivuotisen sopimuksen Mikkelin Jukureiden kanssa. Hän voitti toisen Jukurit-kautensa 2012–2013 päätteeksi Mestiksen-mestaruuden, mutta joukkue hävisi liigakarsinnat Tampereen Ilvekselle kuitenkin otteluvoitoin 4–1. Helmikuussa 2013 Purolinna teki kaksivuotisen jatkosopimuksen Jukureiden kanssa. Hän voitti kauden 2013–2014 päätteeksi Mestis-hopeaa. Purolinna pelasi kauden aikana myös yhden SM-liigaottelun lainalla Saimaan Pallossa tammikuussa 2014. Kauden 2014–2015 päätteeksi hän voitti Jukureissa Mestiksen-mestaruuden.


title: Juha-Petteri Purolinna

text: Purolinna pelasi alle 20-vuotiaiden MM-kilpailuissa vuonna 2008. Hän pelasi myös World U-17 Hockey Challengessa vuonna 2005. Purolinna on toiminut myös alle 17-vuotiaiden maajoukkueen kapteenina. Yhteensä hän on pelannut kuusi nuorten ja 33 poikien maaottelua.


title: Juha-Petteri Purolinna

text: Purolinnan pikkuveli Joonas on pelannut myös jääkiekkoa.


title: Wang Quan'an

text: Wang Quan'an (; s. 1965) on kiinalainen elokuvaohjaaja. Hän syntyi Yan'anissa, Shaanxin maakunnassa, ja valmistui Pekingin elokuva-akatemiasta. Hänen töidensä joukossa on "Tuya de hun shi" ("Tuya's Marriage", 2006), joka palkittiin Berliinin elokuvajuhlien Kultaisella karhulla vuonna 2007.


title: Tylypahkan henkilökunta

text: Tämä artikkeli käsittelee Harry Potter -sarjan Tylypahkan henkilökuntaa sekä Tylypahkan muita asukkaita. Jos etsimäsi hahmo ei löydy täältä, katso artikkeleita Feeniksin kilta, Kuolonsyöjät ja Taikaministeriö.


title: Tylypahkan henkilökunta

text: Bathsheda Babbling on Tylypahkan muinaisten riimujen opettaja. Kun Hermione alkoi kolmantena vuonnaan opiskelemaan muinaisia riimuja hänestä tuli Babblingin lempioppilas. Babbling osallistui Tylypahkan taisteluun muiden opettajien kanssa ja sai taistelussa surmansa todennäköisesti tappokirouksesta. Sibylla Punurmio ja Padma Patil kantoivat hänen ruumiinsa suureen saliin ja peittivät sen lakanalla.


title: Tylypahkan henkilökunta

text: Cuthbert Binns on Tylypahkan taikuuden historian opettaja ja koulun ainoa aaveopettaja. Binnsin kerrotaan eräänä iltana nukahtaneen takkatulen ääreen ja kuolleen nukkuessaan, mutta jätettyään ruumiinsa hän jatkoi seuraavana aamuna opettamista haamuna tavalliseen tapaansa. Binns oli opettajana jo James Potterin ja Sirius Mustan ollessa Tylypahkassa. Hänen opetustaan on pidetty tylsänä ja pitkäveteisenä. Harryn toisena lukuvuotena Binns kertoi Salaisuuksien kammiosta Hermionen kysyttyä asiasta. (Elokuvassa McGarmiwa kertoi Salaisuuksien kammiosta). Harryn kolmantena vuonna Binns salli Lupinin opettaa Harrylle Suojelius-loitsun luokassaan. Neljäntenä vuonna Binns opetti maahiskapinoista. Viidentenä vuonnaan Harry sai kesken Taikuuden historian V.I.P -koetta näyn, jossa Sirius oli vankina Salaperäisyyksien osastolla. Tämän seurauksena Harry ei päässyt suorittamaan koetta, vaan reputti taikuuden historian eikä opiskellut sitä seuraavana vuonna. Ei ole tiedossa osallistuiko Binns Tylypahkan taisteluun. Taistelun jälkeen Binns jatkoi opettamista seuraavina vuosina.


title: Tylypahkan henkilökunta

text:
Amore Burbage () on jästitiedon opettaja Tylypahkassa vuodesta 1993 eteenpäin. kun Hermione Granger alkoi opiskella jästitietoa kolmantena vuonnaan, hänestä tuli Burbagen lempioppilas. Myös Ernie Macmillan alkoi opiskella jästitietoa sen kiehtovuuden takia. Hermione kuitenkin lopetti jästitiedon opiskelun vaikka sai kokeesta yli 320 prosenttia oikein. Myöhemmin Burbage kirjoittaa jästejä puolustavan artikkelin "Päivän Profeettaan". Hänen mielestään muun muassa velhot ja noidat voisivat avioitua jästien kanssa ja puhdasverisyyden katoaminen olisi suotavaa.
Teoksessa Harry Potter ja kuoleman varjelukset lordi Voldemort vangitsi Burbagen Malfoyden kartanoon ja kuolonsyöjien läsnä ollessa tappaa Burbagen Avada kedavra-kirouksella ja antaa hänet käärmeensä Naginin syötäväksi. Myöhemmin "Päivän Profeetta" kirjoittaa Burbagen eronneen tehtävästään. Burbage yritti ennen kuolemaansa anella Kalkarosta auttamaan häntä sanoen että he ovat ystäviä, mutta Kalkaros ei voinut tehdä elettäkään hänen auttamisekseen ettei hän paljastuisi Dumbledoren kaksoisagentiksi.


title: Tylypahkan henkilökunta

text: Rubeus Hagrid on Tylypahkan riistanvartija sekä tilusten ja avainten vahti. Hän on myös Harryn, Ronin ja Hermionen erittäin hyvä ystävä. Kirjasarjan kolmannessa kirjassa hänestä tulee taikaeläinten hoidon opettaja. Hagrid asuu Tylypahkan mailla sijaitsevassa mökissä kielletyn metsän laidalla. Hagridilla on koira nimeltä Tora, jonka roduksi kirjoissa sanotaan tanskandoggi. Hagrid erotettiin Tylypahkasta kolmantena oppivuotenaan, koska häntä syytettiin salaisuuksien kammion hirviön vapauttamisesta, jonka oli tosiasiassa tehnyt nuori lordi Voldemort (tunnettiin silloin nimellä Tom Valedro). Hän rakastaa lohikäärmeitä, ja omistaakin hetken yhden. Hagrid on naamioinut taikasauvansa vaaleanpunaiseksi sateenvarjoksi, jolla hän esimerkiksi sytyttää tulen elokuvassa Harry Potter ja Viisasten Kivi. Hagrid on puolijättiläinen ja hänellä on jättiläisveli Ruaah, jonka hän tuo Kiellettyyn metsään kirjassa Harry Potter ja Feeniksin Kilta.


title: Tylypahkan henkilökunta

text: Matami Rolanda Huiski () on lentämisen opettaja ja Tylypahkan huispausotteluiden ylituomari. Elokuvassa häntä näyttelee Zoë Wanamaker, ja hän esiintyy vain ensimmäisessä elokuvassa. Kirjoissa Huiski vei Nevillen sairaalasiipeen tämän pudottua luudan selästä ja loukattuaan kätensä. Kolmannessa kirjassa Huiski tutki yhdessä Lipetitin kanssa Harryn Tulisalama-luudan, jonka hän oli saanut Sirius Mustalta ja viidennessä kirjassa Huiski esti Harrya ja Georgea pahoinpitelemästä Dracoa henkihieveriin hänen loukattua Harrya ja Georgea. Huiski osallistui Tylypahkan taisteluun ja selvisi taistelusta hengissä jatkaen opettamista ainakin vuoteen 2020 saakka, jolloin hän opetti lentämistä Rosielle, Albukselle ja Scorpiukselle. Huiski ei ollut tyytyväinen Albukseen koska tällä oli vaikeuksia saada luutansa nousemaan.


title: Tylypahkan henkilökunta

text: Severus Kalkaros () on Tylypahkan taikajuomien opettaja. Kuudennessa kirjassa (Puoliverinen prinssi) Kalkaros saa himoitsemansa pimeyden voimilta suojautumisen opettajan viran. Seitsemännessä kirjassa hänestä tulee Tylypahkan rehtori. Viimeisessä kirjassa Lordi Voldemort käskee Naginin tappaa Kalkaroksen. Kalkaros on toiminut ennen opettajan virkaa Voldemortin Kuolonsyöjänä. Viimeisessä elokuvassa selviää, että Kalkaros toimi Dumbledoren vakoojana ja että he olivat yhdessä suunnitelleet Dumbledoren murhan.


title: Tylypahkan henkilökunta

text: Horatius Kuhnusarvio () on entinen Luihuisten tuvan johtaja ja Tylypahkan liemimestari. Hän on lihava, kalju, hopeanharmaaviiksinen mies, jolla on ulkonevat silmät. Harry kertoi Hermionelle ja Ronille, että Kuhnusarvio näyttää vähän mursulta Hän tulee opettamaan taikajuomia Tylypahkaan teoksessa "Harry Potter ja puoliverinen prinssi".


title: Tylypahkan henkilökunta

text: Kuhnusarviolla on ollut monta oppilasta, jotka ovat vanhempina tulleet hyvin kuuluisiksi. Hän on "Kuhnukerho"-nimisen kerhon perustaja, ja vain kuuluisat henkilöt ja kuuluisien henkilöiden sukulaiset pääsevät kerhoon. Vaikka Kuhnusarvio kuuluu Luihuiseen, hän rakastaa nähdä Harryn menestyvän taikajuomien oppitunnilla tietämättä, että Harryn menestys johtuu hänen omistamastaan kirjasta.


title: Tylypahkan henkilökunta

text: Kuhnusarvio rakastaa sokeroituja ananaspaloja ja hän osaa tarvittaessa muuttua nojatuoliksi. Horatius Kuhnusarvio omistaa paljon erilaisia esineitä ja taikajuomia, kuten Felix Felicis -juoman. Harry tarvitsee Kuhnusarvion muiston, jossa hän kertoo Tom Valedrolle eli Voldemortille hirnyrkeistä, ja saa sen muiston Kuhnusarviolta Hagridin luona, kun he viettävät jättihämähäkin hautajaisia. Professori Kalkaroksen paettua Tylypahkasta Kuhnusarviosta tulee jälleen Luihuisten tuvan johtaja. Tylypahkan taistelussa Kuhnusarvio pakenee ensin Tylyahoon, mutta palaa apujoukkojen mukana ja taistelee yhdessä McGarmiwan ja Kingsleyn kanssa Voldemortia vastaan.


title: Tylypahkan henkilökunta

text: Bartemius Kyyry Jr. () (s. 1963) on eräs Voldemortin paluuseen voimakkaasti vaikuttanut kuolonsyöjä.


title: Tylypahkan henkilökunta

text: Teoksessa "Harry Potter ja liekehtivä pikari" Kyyry tulee Tylypahkaan opettamaan pimeyden voimilta suojautumista kuuluisan aurorin, Alastor Vauhkomielen muodossa. Hän näyttää oppilaille muun muassa Avada kedavra -kirouksen, joka on yksi kolmesta anteeksiantamattomasta kirouksesta.


title: Tylypahkan henkilökunta

text: Barty Kyyry joutui aiemmin Azkabaniin vangiksi, koska hän on kuolonsyöjä. Hänen äitinsä kuitenkin meni itse vankilaan poikansa sijasta juotuaan ensin monijuomalientä muuttuakseen poikansa näköiseksi. Bartyn äidin ollessa vankilassa Bartemius Kyyry vanhempi piti Bartya piilossa talossaan komennuskirouksen alaisena. Kyyry nuorempi on Voldemortin uskollisimpia palvelijoita. Neljännessä kirjassa hän auttaa Harrya kolmivelhoturnajaisissa, ja auttaa hänet pokaalin luo, joka on porttiavain Voldemortin isän haudalle.


title: Tylypahkan henkilökunta

text: Harryn paettua Voldemortin luota Kyyry yrittää tappaa hänet, mutta epäonnistuu Dumbledoren väliintulon vuoksi. Palattuaan oikeaan olomuotoonsa Kyyry paljastaa totuusseerumin vaikutuksesta Voldemortin juonen rehtorille, Minerva McGarmiwalle ja Severus Kalkarokselle. Vaikka Kyyryä vahditaan hyvin, jotta hän voisi toistaa tunnustuksensa taikaministeri Cornelius Toffeelle, ministerin henkivartijana toiminut ankeuttaja antaa hänelle "ankeuttajan suudelman", ennen kuin hänet ehditään tuoda oikeudenkäyntiin. Tämä estää häntä varmentamasta Voldemortin paluuta taikaministerille.


title: Tylypahkan henkilökunta

text: Harry Potter ja liekehtivä pikari -elokuvassa Barty Kyyryä näytteli skotlantilainen näyttelijä David Tennant.


title: Tylypahkan henkilökunta

text: Filius Lipetit () opettaa Tylypahkassa loitsuja ja hänet kuvaillaan hyvin lyhyeksi: hän joutuu seisomaan kirjapinon päällä nähdäkseen opettajanpöytänsä ylitse. Lipetit on puoliksi maahinen. Lipetit on myös Korpinkynnen tuvan johtaja ja hän johtaa myös Tylypahkan laulukuoroa. Nuorempana Lipetit oli myös kaksintaistelumestari. Lipetit käyttää taikavoimiaan koristellakseen suuren salin jouluksi ja auttaa viisasten kiven piilottamisessa. Kolmannessa kirjassa hän opettaa etuovia tunnistamaan Sirius Mustan kuvan ja neljännessä kirjassa partioi Kolmivelhoturnajaisten kolmannessa koetuksessa labyrintin ulkopuolella. Viidennessä kirjassa Lipetit poisti loitsulla Fred ja George Weasleyn kannettavan suon koulun käytävästä, mutta jätti ikkunan alle pienen palan jäljelle muistoksi heistä. Kuudennessa elokuvassa Lipetit kohtasi Harryn Tylypahkan portilla ja kertoi Harrylle, että kaikki oppilaat tarkistetaan ja kuulustellaan lisättyjen turvatoimien takia (tätä kohtausta ei ollut kirjoissa). Myöhemmin Kalkaros oli kangistanut Lipetitin ja väittänyt Hermionelle ja Lunalle Lipetitin kaatuneen toimistossaan ja että heidän tulee tarkkailla häntä. "Kuoleman varjeluksissa" Lipetit auttoi Kalkaroksen ajamisessa ulos koulusta ja auttaa suojaamaan koulua kuolonsyöjiltä ja lordi Voldemortilta. Myöhemmin Lipetit kukistaa kaksintaistelussa Dolohovin. Lipetit jatkoi loitsujen opettajana ainakin vuoteen 2017 asti, kunnes jäi eläkkeelle.


title: Tylypahkan henkilökunta

text: Gilderoy Lockhart on velhojulkkis, joka on kirjoittanut lukuisia kirjoja uroteoistaan. "Salaisuuksien kammiossa" Lockhart nimitettiin Tylypahkan pimeyden voimilta suojautumisen opettajaksi. Tylypahkan henkilökunnan keskuudessa, erityisesti Kalkaroksen silmissä, Lockhart on hyvin epäsuosittu. Tylypahkassa monet tytöt pitävät hänestä, erityisesti Hermione Granger ja Susan Bones. Pojat taas eivät ole kovinkaan innostuneita hänen tulostaan kouluun. Myös Molly Weasley on Lockhartin suuri ihailija.


title: Tylypahkan henkilökunta

text: Lockhart paljastuu huijariksi, kun hän yrittää vältellä salaisuuksien kammioon astumista. Hän paljastaa Harrylle ja Ronille, ettei ole itse tehnyt mitään kirjoissa mainitsemiaan asioita, vaan varastanut toisten velhojen kokemukset ja pyyhkinyt heidän muistinsa. Lockhartin yrittäessä taikoa Harrya ja Ronia hän kuitenkin poistaa vahingossa oman muistinsa Ronin rikkinäisen taikasauvan palautettua taian häneen itseensä.


title: Tylypahkan henkilökunta

text: "Feeniksin killassa" Harry, Ron ja Hermione törmäävät Lockhartiin ollessaan vierailulla Pyhän Mungon sairaalassa. Silloin Lockhart on alkanut saada muistiaan takaisin, mutta on silti hyvin lapsenomainen ja kehuskelee fanikirjeillään. Hän nauttii vieläkin nimikirjoitusten kirjoittamisesta ja vastaanottaa ihailijapostia, vaikkei hänellä ole aavistustakaan miksi. Lockhart ei parane koskaan täysin.


title: Tylypahkan henkilökunta

text: Remus Lupin (s. 10. maaliskuuta 1960 - k. 2. toukokuuta 1998 [38-vuotias]) opettaa Tylypahkan koulussa pimeyden voimilta suojautumista Harryn kolmantena vuonna. Remus on ollut ihmissusi lapsesta lähtien ihmissusi Fenrir Harmaaselän purtua häntä. Lupin oli Voldemortia vastustavassa Feeniksin killassa. Lupin oli naimisissa Nymfadora Tonksin kanssa ja heillä oli myös lapsi, Teddy Remus Lupin. Remus kuoli vaimoineen Tylypahkan taistelussa.


title: Tylypahkan henkilökunta

text: Wilhelmina Matoisa-Lankku () toimii Tylypahkan taikaolentojen hoidon opettajan, Rubeus Hagridin, sijaisena kirjoissa "Harry Potter ja liekehtivä pikari" ja "Harry Potter ja Feeniksin kilta". Useiden oppilaiden mielestä hän on parempi opettaja kuin Hagrid ja jopa Harry, Ron ja Hermione joutuvat myöntämään tämän vastentahtoisesti. Matoisa-Lankku ei suostunut kertomaan Harrylle Hagridin sijaintia viidentenä vuonna. Kun Harryn lemmikkipöllö Hedwig loukkaantui Harry pyysi Lankkua parantamaan Hedwigin mihin hän suostui.


title: Tylypahkan henkilökunta

text: Minerva McGarmiwa (, s. 4. lokakuuta noin vuonna 1925) on Tylypahkan velhokoulun vararehtori, Rohkelikkojen tuvanjohtaja ja muodonmuutosten opettaja. Teoksessa Harry Potter ja puoliverinen prinssi hänestä tulee Tylypahkan rehtori Albus Dumbledoren kuoltua, kunnes uusi vakituinen rehtori nimitetään teoksessa Harry Potter ja kuoleman varjelukset.


title: Tylypahkan henkilökunta

text: McGarmiwa on yksi Albus Dumbledoren luotetuimmista ystävistä ja liittolaisista. Hän on myös Lordi Voldemortia vastaan taistelevan Feeniksin killan jäsen sekä rekisteröity animaagi. Hän kykenee muuttumaan kissaksi. Professori McGarmiwa on erittäin taitava kaksintaistelija, mikä tulee todistetuksi hänen taistellessaan itseään paljon nuorempia velhoja vastaan "Puoliverisessä prinssissä" ja "Kuoleman varjeluksissa". Viimeisessä teoksessa hän ottaa yhteen Kalkaroksen sekä itsensä Voldemortin kanssa.


title: Tylypahkan henkilökunta

text: Minerva McGarmiwan etunimi viittaa Minervaan, roomalaisessa mytologiassa esiintyvään viisauden jumalattareen. Hänen englanninkielinen sukunimensä "McGonagall" viittaa William Topaz McGonagalliin, jota pidetään englanninkielisen kirjallisuuden huonoimpana runoilijana.


title: Tylypahkan henkilökunta

text: Kirjoissa ja elokuvissa McGarmiwa jää usein vain sivuhenkilöksi. Hän toimii Dumbledoren oikeana kätenä ja huolehtii oppilaista, mutta missään vaiheessa kirjat eivät syvenny kertomaan McGarmivasta sen enempää. Hän säilyy lukijalle hieman etäisempänä hahmona, vaikka tuokin erinäisiin kohtauksiin hieman maustetta erikoisella luonteellaan ja vähäeleisyydellään.


title: Tylypahkan henkilökunta

text: Vasta aivan kirjasarjan loppupuolella hän pääsee suurempaan rooliin: Korpinkynnen oleskeluhuoneessa hän auttaa nujertamaan ja vangitsemaan Amikus ja Alekto Carrown. Hän ajaa Severus Kalkaroksen pakosalle ja johtaa taistelua Voldemortia vastaan. Suuressa salissa vihollisen uhkavaatimuksen jälkeen, kun Pansy Parkinson on vaatinut Harryn luovuttamista viholliselle, McGarmiwa vastaa siihen lähettämällä Pansyn ensimmäisenä evakuoitavaksi tarvehuoneen kautta Sianpäähän. Viimeisessä yhteenotossa Voldemortin joukkoja vastaan McGarmiwa taistelee Voldemortia vastaan aurori Kingsley Kahlesalvan ja liemimestari Horatius Kuhnusarvion tukemana. Taistelun jälkeen Minerva halasi Harrya kiitoksena ja Kingsley palkitsi Minervan tämän teoista Merlinin Ritarikunnan ensimmäisellä kunniamerkillä ja Minervan kuva lyötiin suklaasammakkokortteihin.


title: Tylypahkan henkilökunta

text: Kirjassaan "Siuntio Silosäkeen tarinat" Rowling vahvisti, että McGarmiwasta tulee Tylypahkan rehtori Dumbledoren kuoltua, mutta vuoteen 2017 mennessä hän on jo siirtynyt eläkkeelle. Hänen jälkeensä Tylypahkan rehtorin viran ottaa haltuunsa yrttitiedon professori ja Puuskupuhin tuvanjohtaja Pomona Verso. Harry Potter ja kirottu lapsi näytelmässä Minerva kuitenkin toimi edelleen rehtorina ainakin vuoteen 2021 saakka. Kun Albus ja Scorpius tunnustivat Minervalle tekonsa tämä kutsui heidän vanhempansa ja Hermionen paikalle ja nuhteli heitä sanoen että vaikka heidän tekonsa oli periaatteessa jaloa niin heidän vahingossa luomansa paha aikajana olisi voinut toteutua ilman niitä uhrauksia mitä tapahtui.


title: Tylypahkan henkilökunta

text: "Harry Potter" -elokuvissa Minerva McGarmiwaa esittää näyttelijä Maggie Smith.


title: Tylypahkan henkilökunta

text: Professori Orave () opettaa suojautumista pimeyden voimilta teoksessa "Harry Potter ja viisasten kivi", vaikka hän on hyvin pelokas ja arka kaikkea kohtaan, joka liittyy pimeyden voimiin. Orave esittää kärsivänsä myös pahasta änkytyksestä. Orave opetti jästitietoa vuoteen 1990 saakka, ennen kuin ryhtyi opettamaan pimeyden voimilta suojautumista.


title: Tylypahkan henkilökunta

text: Professorin ympärillä leijuu omituinen haju, ja hänellä on tapana pukeutua turbaaniin. Oppilaat uskovat, että hän suojautuu vampyyreilta käärimällä turbaanin sisään valkosipulia ja muita yrttejä. Loppujen lopuksi Harrylle paljastuu, että Orave piilottelee turbaaninsa alla Lordi Voldemortia, tai oikeammin hänen kasvojaan, jotka tulevat esiin Oraven takaraivosta.


title: Tylypahkan henkilökunta

text: Voldemortin sielu on elänyt Oravessa kuin loinen. Oraven täytyy juoda yksisarvisen verta pitääkseen Pimeyden Ruhtinaan hengissä. Yksisarvisen veri pitää ihmisen hengissä, vaikka hän olisi käytännössä kuollut. Tosin yksisarvisen murhaaminen on taikamaailmassa erittäin tuomittava teko: joka murhaa jonkin niin viattoman ja puhtoisen olennon, saa kyllä elämänsä takaisin, mutta joutuu elämään vain puolielämää. Orave menehtyy yrittäessään varastaa Voldemortin käskystä Harrylta viisasten kiven, jonka avulla Voldemort saisi ruumiinsa takaisin. Harryn äidin rakkaus suojelee Harrya, joten Orave murenee tuhkaksi ja Voldemort vajoaa taas entiseen heikkouteensa.


title: Tylypahkan henkilökunta

text: Orave on ainoa tunnettu Voldemortin kannattaja, joka uskaltaa sanoa hänen nimensä ääneen. Muut kannattajat kutsuvat häntä "Pimeyden lordiksi".


title: Tylypahkan henkilökunta

text: Viidennessä kirjassa Dolores Pimento mainitsi Oraven erään oppituntinsa aikana, mihin Harry vastasi sanomalla Voldemortin olleen Oraven takaraivossa, mistä Dolores antoi Harrylle jälki-istuntoa viikoksi. Kuudennessa kirjassa Harry otti Oraven puheeksi mainiten hänen kuolemansa toivoen Kalkarokselle käyvän samalla tavalla.


title: Tylypahkan henkilökunta

text: Harry Potter ja viisasten kivi -elokuvassa professori Oravea näyttelee Ian Hart.


title: Tylypahkan henkilökunta

text: Silvanus Patapalo (Silvanus Kettleburn) oli Tylypahkan taikaeläinten hoidon opettaja. Patapalo oli intomielinen ja ajoittain vastuuton mies, jonka rakkaus hänen tutkimiaan ja hoitamiaan vaarallisia olentoja kohtaan johti vakaviin vammoihin hänelle itselleen ja, silloin tällöin, toisille. Tämä laittoi hänet kokonaisuudessaan 62 kertaa koeajalle sen aikana kun hän työskenteli Tylypahkassa (ennätys joka pitää yhä). Kuten Hagrid hänen jälkeensä, hän oli altis aliarvioimaan riskit, joita sellaisten olentojen kuten okkamien, kirskuristajien ja tulirapujen hoitaminen sisälsi, ja kerran hän tunnetusti aiheutti sen, että suuri sali syttyi tuleen, koska hän oli lumonnut tuhkaluikuran esittämään Matoa näytelmässä “Oiva onnen alkulähde”.


title: Tylypahkan henkilökunta

text: Patapalo oli rakastettava, joskin eriskummainen, mies, ja hänen pitkä työuransa koulussa oli todiste siitä, miten suuresti mieltyneitä häneen muu henkilökunta ja oppilaat olivat. Patapalo päätti uransa, kun hänellä oli jäljellä enää vain yksi käsivarsi ja puolikas jalka. Albus Dumbledore antoi hänelle eläkkeellejäämislahjaksi täydellisen setin lumottuja puisia raajoja, jotka täytyi korvata säännöllisesti lahjan vastaanottamisesta lähtien, sillä Patapalolla oli tapana vierailla vapaa-ajallaan lohikäärmeiden rauhoitusalueilla, minkä johdosta hänen proteesinsa syttyivät usein tuleen. Rubeus Hagridista tuli uusi taikaeläinten hoidon opettaja Patapalon jälkeen. Patapalo kuoli vuonna 2014.


title: Tylypahkan henkilökunta

text: Dolores Jane Pimento () esiintyy ensimmäisen kerran teoksessa "Harry Potter ja Feeniksin kilta". Elokuvissa Pimentoa näyttelee Imelda Staunton.


title: Tylypahkan henkilökunta

text: Nimi Dolores viittaa latinan kielen sanaan "dolor", joka merkitsee kipua ja tuskaa. Dolores Pimento on kivun, tuskan ja murheen työväline Tylypahkassa, jossa hän tuomitsee ja rankaisee valittuja oppilaita ja henkilökunnan jäseniä. Umbridge viittaa ilmaukseen "to take umbrage", joka tarkoittaa loukkaantumista ja pahastumista. Juuri näin Dolores ottaa vastaan kaiken häneen kohdistuvan kritiikin. Sanan synonyymin "offense" määritelmät ovat "järkyttää henkilönmoraalia ja fyysisiä tunteita", "hyökätä jonkun kimppuun", "pahastua" ja "rikkoa moraali- tai sosiaalikoodeja. Kaikki nämä merkitykset kuvaavat fasistista byrokraatti Pimentoa, joka ei anna minkään pysäyttää häntä saavuttamasta päämääriään.


title: Tylypahkan henkilökunta

text: Kirjoissa Pimentoa kuvaillaan rupikonnamaiseksi neiti-ihmiseksi jolla on suuret ulkonevat silmät. Hän suosii mustaa rusettia lyhyissä raudanharmaissa hiuksissaan. Hän pitää päällään pinkkiä hametta jonka päällä hänellä on pinkki Ronista "ällöttävä" angoravillatakki. Hänen sormensa ovat kuin paksut sammakon varpaat. Hänen taikasauvansa on tynkä ja epämuodustunut. Pimento sisustaa huoneensa vaaleanpunaisella ja seinillä on lautasia, joissa on kissan kuvia. Huoneessa on myös paljon kuivakukkia.


title: Tylypahkan henkilökunta

text: Dolores Pimento on taikaministerin Cornelius Toffeen ylempi alivaltiosihteeri ja on mukana Harry Potterin kurinpidollisessa keskustelussa.


title: Tylypahkan henkilökunta

text: Taikaministeriö nimittää Pimennon Tylypahkan pimeyden voimilta suojautumisen opettajaksi kirjassa Harry Potter ja Feeniksin kilta. Dolores yrittää "tehdä Tylypahkasta parempaa paikkaa" poistamalla harhaoppisuutta. Pimento kuten koko Taikaministeriö luulee, että Albus Dumbledore kokoaa armeijaa ministeriötä vastaan saadakseen taikaministerin tittelin, vaikka Dumbledore on siitä jo kerran kieltäytynyt. Kukaan ei pidä Pimennosta lukuun ottamatta muutamaa Luihuisen oppilasta (mm. Draco Malfoy). Henkilökunnastakin ainoastaan Voro yrittää parhaansa mukaan auttaa häntä.


title: Tylypahkan henkilökunta

text: Pimento antaa Harrylle paljon jälki-istuntoa, jossa Harryn pitää kirjoittaa pergamentille Pimennon erikoissulkakynällä "En saa valehdella" niin monta kertaa, että hän sisäistää sanoman. Harryn kirjoittaessa tekstiä se ilmestyy naarmuina hänen kämmenselkäänsä. Myös muita Tylypahkan oppilaita rangaistaan samalla tavoin.


title: Tylypahkan henkilökunta

text: Pimento ylenee ministeriön käskystä Tylypahkan ensimmäiseksi yli-inkvisiittoriksi, jolloin hänellä on paljon valtaa päättää Tylypahkan asioista. Yli-inkvisiittorina Pimento erottaa professori Sibylla Punurmion ja hyökkää professori Rubeus Hagridin kimppuun. Professori Minerva McGarmiwa tulee auttamaan Hagridia, jolloin McGarmiwa loukkaantuu. Yli-inkvisiittorina Pimentolla on apunaan Inkvisitiopartio, jossa on mm. Draco Malfoy. Pimento laatii koululle uusia sääntöjä, joista monet ovat Tylypahkan oppilaiden ja opettajien mielestä turhia. Myöhemmin Pimennosta tulee Tylypahkan rehtori. Harryn ja Hermionen toimesta Pimento joutuu kentaurien vangitsemaksi Kielletyssä metsässä ja hän joutuu eroamaan virastaan. Pimento jatkaa töissä taikaministeriössä kuudennessa romaanissa mikä suututtaa erityisesti Harry Potteria. Pimento on läsnä Dumbledoren hautajaisissa ja hymyilee ilkeästi Harrylle mutta lopettaa nähtyään kentaurit.


title: Tylypahkan henkilökunta

text: "Kuoleman Varjelukset"- kirjassa Pimento liittyy kuolonsyöjiin ministeriön valtauksen jälkeen ja Pimento ryhtyy vainoamaan ja tuomitsemaan jästisyntyisiä Azkabaniin ja ankeuttajille. Harry, Ron ja Hermione menevät Taikaministeriöön varastamaan Pimennolta Luihuisen Medaljongin, joka on yksi hirnyrkeistä. Harry tainnutti Pimennon ja vei tämän varastaman Vauhkomielen taikasilmän. Rowling mainitseen eräässä blogissaan Pimennon joutuvan Voldemortin kukistuttua vastuuseen teoistaan ja elikaudeksi Azkabaniin.


title: Tylypahkan henkilökunta

text: Harry Potter ja kirottu lapsi näytelmässä Albus ja Scorpius luovat vahingossa aikajanan, jossa Dolores Pimento on tylypahkan rehtori.


title: Tylypahkan henkilökunta

text: Matami Poppy Pomfrey () on Tylypahkan sairaalasiiven ylihoitaja. Hän on asiantunteva ja pystyy parantamaan vakavatkin vammat. Pomfrey ei pidä huispauksesta, koska hänen mielestään huispatessa syntyy liikaa turhia vammoja - esimerkiksi Harry Potterkin on useasti kiidätetty voitokkaan ottelun jälkeen sairaalasiipeen toipumaan. Pomfrey onnistui kiinnittämään Eloise Midgenin irronneen nenän takaisin, kun hän yritti kirota aknensa pois. Norbertin purtua Ronia käteen Pomfrey paransi Ronin haavat. Kun Lochart vahingossa poisti Harryn käden luut, Pomfrey kasvatti luut takaisin Luurankoko-juoman avulla. Kun ryhmy mursi Harryn kallon huispausottelussa Pomfrey korjasi Harryn luut. Pomfrey harkitsi eroavansa työstään vuonna 2014 mutta hän jatkoi työssään ainakin vuoteen 2020 saakka ja onnistui parantamaan Albuksen käsivarren, joka oli vaurioitunut aikasiirtymän aikana.


title: Tylypahkan henkilökunta

text: Irma Prilli on Tylypahkan kirjastonhoitaja. Hän oppilaiden mukaan muistuttaa ulkonäöltään aliravittua petolintua. Prilli on luonteeltaan tiukka ja äärimmäisen tarkka kirjojen kohtelusta ja ei salli tippaakaan meteliä oppilailta kirjastossa. Prillillä väitetään olevan jotakin sutinaa Argus Voron kanssa. Harryn etsiessä Nicolas Flamellia koskevaa teosta Prilli hääti Harryn kirjastosta hänen yrittäessä mennä kiellettyjen kirjojen osastolle. Kun Hermione meni Lochartin lupalapun kanssa lainaamaan kirjan Liemistä Tenhoavimmat Prilli oli aluksi epäluuloinen mutta suostui lopulta antamaan kirjan Hermionelle. Prilli kerran raivostui nähtyään suklaata Ginnyllä ja Harrylla kirjastossa ja lumosi kirjat häätämään heidät pois kirjastosta. Prilli myöhemmin raivostui nähtyään Harryn resuisen taikajuomakirjan kirjastossa, mikä oli Kalkaroksen vanha kirja. Prilli myöhemmin osallistui Dumbledoren hautajaisiin ja Tylypahkan taistelussa hän suojeli oppilaita kuolonsyöjiltä.


title: Tylypahkan henkilökunta

text: Apollyon Pringle oli Tylypahkan vahtimestari ennen Argus Voroa. Molly Weasleyn mukaan Pringle sai kerran Arthurin kiinni tämän oltua iltakävelyllä Mollyn kanssa ja jättäneen Arthuriin jäljet, jotka näkyvät vieläkin.


title: Tylypahkan henkilökunta

text:
Sibylla Punurmio () opettaa Tylypahkassa ennustusta. Muutamaa poikkeusta lukuun ottamatta hän ei ole kovin pätevä ennustaja, vaikka ennustamisen taito kulkeekin suvussa. Punurmioon tutustutaan ensimmäistä kertaa kirjassa Harry Potter ja Azkabanin vanki. Punurmio elää melkein koskaan poistumatta ennustustornistaan, sillä pelkää sen sumentavan hänen sisäisen silmänsä. Hän käyttää monia huiveja ja koruja, ja hänellä on jättimäiset silmälasit, jotka saavat hänet näyttämään sudenkorennolta. Kuudennessa kirjassa, ja osittain myös viidennessäkin, Sibylla juo usein halpaa sherryä. Lopputaistelussa Sibylla iskee vihollista voimalla heittelemällä näitä maagisilla kristallipalloillaan.
Punurmio ei ole kovin hyvissä väleissä esimerkiksi Professori McGarmiwan kanssa, sillä McGarmiwa ei usko ennustamiseen. Teoksessa Harry Potter ja Feeniksin kilta Dolores Pimento yrittää erottaa ja karkottaa Sibyllan Tylypahkasta. Dumbledore vaatii kuitenkin, että Punurmio jää asumaan Tylypahkaan, sillä vaikka Pimennolla on oikeus erottaa Tylypahkan työläisiä, hän ei saa karkottaa heitä. Kirjan lopussa Punurmio saa kuitenkin työnsä takaisin, vaikka joutuukin jakamaan ennustuksenopetustunnit Kentauri Firenzen kanssa.


title: Tylypahkan henkilökunta

text: Sibylla sai opettajan virkansa aikoinaan tekemänsä Harry Potteria tai Neville Longbottomia ja Voldemortia koskevan ennustuksen ansiosta. Dumbledore ei voinut erottaa Sibyllaa, vaikka tällä ei ollutkaan kykyjä ennustaa muuten kuin satunnaisesti, sillä Punurmion henki olisi vaarassa, jos tietoon tulisi se, että juuri hän lausui Voldemortia koskevan ennustuksen. Aina, kun Sibylla ennustaa oikeasti hänen äänensä muuttuu. Näitä tapahtumia hän ei muista jälkeenpäin. Tylypahkan taistelussa Sibylla avusti Harmaaselän kukistamisessa heittämällä tätä päähän kristallipallolla. Punurmio selvisi taistelusta hengissä ja jatkoi opettamista aina 2010-luvulle saakka kunnes jäi eläkkeelle.


title: Tylypahkan henkilökunta

text: Harry Potter -elokuvissa Sibyllaa näyttelee Emma Thompson.


title: Tylypahkan henkilökunta

text: Aurora Sinistra on Tylypahkan tähtitiedon opettaja. Hän opettaa joka keskiviikko tähtitornissa keskiyön aikaan, jolloin oppilaat tutkivat taivasta kaukoputkella ja opettelevat tähtien nimet. Sinistra jutteli usein muiden opettajien kanssa kuten Verson ja Matoisa-Lankun. Sinistra oli läsnä, kun Harry Potter löysi kangistetun Justinin ja Sinistra ja Lipetit kantoivat Justinin sairaalasiipeen. Joulutanssiaisissa Sinistra tanssi Vauhkomielen kanssa yrittäen vältellä tämän puujalkaa. Sinistra oli todennäköisesti mukana Tylypahkan taistelussa taistellen muiden opettajien kanssa kuolonsyöjiä vastaan. Sinistra todennäköisesti selvisi taistelusta ja jatkoi opettamista seuraavina vuosina.


title: Tylypahkan henkilökunta

text: Professori Tofty oli Tylypahkan V.I.P.-kokeiden valvoja ja taikaministeriön työntekijä ja Tiberius Ogdenin hyvä ystävä. Tofty valvoi viitosluokkalaisten kokeita ja Tofty pyysi Harrya loitsimaan Suojeliuksen Pimeyden voimilta suojautumisen kokeen aikana saadakseen lisäpisteen. Myöhemmin Tähtitieteen kokeen aikana Tofty yritti estää oppilaita seuraamasta Pimennon yritystä hyökätä Hagridin kimppuun, mutta nähtyään McGarmiwan loukkaantumisen hän raivostui. Myöhemmin Tofty kantoi Harry Potterin pois luokasta tämän saatua näyn Siriuksesta kesken Taikuuden historian kokeen ja neuvoi tätä menemään sairaalasiipeen.


title: Tylypahkan henkilökunta

text: Septima Vektor on Tylypahkan numerologian opettaja. Vektor on erittäin tiukka ja monen oppilaan mielestä hän on turhankin ankara. Hermionen alettua opiskelemaan numerologiaa hänestä tuli Vektorin lempioppilas. Vektor todennäköisesti osallistui Tylypahkan taisteluun yhdessä muiden opettajien kanssa. Vektor todennäköisesti selvisi taistelusta hengissä ja jatkoi opettamista seuraavina vuosina.


title: Tylypahkan henkilökunta

text: Pomona Verso () on Harry Potter -kirjasarjassa noita, joka opettaa Tylypahkassa yrttitietoa kasvihuoneissa Tylypahkan pihamailla. Verso on Puuskupuhin tuvan johtaja. Hän on pieni, paksu ja harmaahiuksinen noita, jolla on paikattu hattu liehuvien hiusten päällä. Verso on yleensä aina multainen ja sotkuinen kasveja käsitellessään; vain Albus Dumbledoren hautajaisissa hän on täysin puhdas. Verson lempioppilas on Neville Longbottom, joka on haka yrttitiedossa ja sai Upean arvosanaksi yrttitiedon V.I.P.-kokeista.


title: Tylypahkan henkilökunta

text: Harryn ensimmäisenä kouluvuonna Verso auttoi suojaamaan Viisasten kiven asettamalla jättimäisen Pirunnuoran Pörrön vahtiman lattialuukun alla olevaan tunneliin. Toisena vuonna Verso hoiti Tällipajua sen vaurioiduttua Lentävän auton törmättyä siihen. Verso myös auttoi Kalkarosta valmistamaan Alruunoista Alruunajuomaa Basiliskin kangistamille oppilaille. Kolmantena vuonna Verso opetti kuinka kerätä taikakasvin siemeniä. Ronin vahingossa pudotettua siemeniä lattialle ne heti kukkivat mikä sai Verson nuhtelemaan Ronia. Neljäntenä vuonna Verso opetti kuinka Pollomuhkujen mätää kerättiin ja kertoi että mätää ei saa joutua paljaalle iholle. Joulutanssiaisissa Verso tanssi Dumbledoren kanssa. Verso myöhemmin keskusteli Cedric Diggoryn vanhempien kanssa Cedricin kuoleman jälkeen. Viidentenä vuonna kun Pimennosta tuli rehtori ja Opetusasetus 26 astui voimaan, Verso antoi salaa Harrylle 20 tupapistettä Harryn ojennettua hänelle vesikannun. Kuudentena vuonna Verso opetti luokalleen vaarallisten kasvien käsittelyä. Kun Albus Dumbledore kuoli Astronomiatornin taistelun seurauksena, Verso vastusti päätöstä sulkea koulu ja sanoi että koulun tulee olla auki oppilaille, jotka haluavat yhä tulla. Verso myös kannatti Dumbledoren hautaamista koulun maille. Seitsemäntenä vuonna Verso osallistuu Tylypahkan taisteluun ja ensi töikseen ajaa Minerva McGarmiwan ja Filius Lipetitin kanssa Severus Kalkaroksen ulos linnasta. Verso myös nouti kasvihuoneista vaarallisia kasveja joita hänen johtamansa oppilasryhmä pystyi tähtitornista käsin viskomaan kuolonsyöjien päälle. Taistelun jälkeen Verso nähtiin istumassa Lipetitin ja Kuhnusarvion vieressä keskustelemassa ja juomassa teetä.


title: Tylypahkan henkilökunta

text: Epilogissa selviää että Verso oli jäänyt eläkkeelle vuoteen 2017 mennessä, ja Neville Longbottomista oli tullut uusi yrttitiedon opettaja.


title: Tylypahkan henkilökunta

text: Argus Voro () on Tylypahkan vahtimestari. Voro kiivastuu helposti, minkä takia oppilaat eivät pidä hänestä ja kiusaavat häntä. Voro tietää monista Tylypahkan salaisuuksista ja salakäytävistä, muttei kaikista. Voro pyytää usein Dumbledorelta lupaa käyttää vanhoja kuritusmenetelmiä, kuten oppilaiden ripustamista tyrmään ranteista, peukaloista tai nilkoista; eritoten hän haluaisi käyttää piiskaa, johon Pimento antaakin hänelle luvan. Voro ei kuitenkaan pääse koskaan käyttämään niitä, koska sääntöjä rikkovia oppilaita oli liikaa. Voro vihaa yli kaiken mutaa, animoituja leluja sekä muita esineitä jotka saattaisivat aiheuttaa hänelle lisää siivoamista tai korjaamista. Kun Ronald Weasley määrättiin avustamaan Voroa Tylypahkan pokaalien kiillottamisessa, Ron joutui kiillottamaan yhden pokaalin 14 kertaa peräkkäin ennen kuin Voro oli tyytyväinen.


title: Tylypahkan henkilökunta

text: "Salaisuuksien kammiossa" Voron paljastetaan olevan surkki, kun Harry löytää vahingossa Voron "Pikalumo"-kirjeen. Voro ei osaa taikoa ja siksi hän on katkera Tylypahkan oppilaille.


title: Tylypahkan henkilökunta

text: Voro omistaa kissan nimeltä Norriska (), joka partioi käytävillä Voron kanssa. Norriska seurailee Hagridia tämän ollessa koulun sisällä, ilmeisesti Voron määräyksestä. "Salaisuuksien kammiossa" basiliski kangistaa Norriskan, jolloin Voro on murheen murtama. Voro syytti Harrya tapahtuneesta ja uhkasi tappaa Harryn, mutta Dumbledore esti sen. Riesun tiedetään teljenneen kissan parikin kertaa haarniskan sisään, missä se mouruaa kunnes Voro pelastaa sen. Norriskaa kuvaillaan tomun väriseksi ja laihaksi.


title: Tylypahkan henkilökunta

text: Vorolla arvellaan olevan jonkinlaista säpinää Tylypahkan kirjastonhoitaja Irma Prillin kanssa. Huomiota herättää, kun he näyttäytyvät Dumbledoren hautajaisissa yhdessä: Prilli on pukeutunut pitkään mustaan pukuun, johon kuuluu maahan asti ulottuva paksu musta huntu, ja Voro puolestaan ikivanhaan mustaan pukuun ja solmioon, jotka löyhkäävät koipalloilta.


title: Tylypahkan henkilökunta

text: Tylypahkan taistelussa Voro ja Pomfrey auttoivat evakuoimaan Tarvehuoneen kautta ne oppilaat, jotka eivät osallistuneet taisteluun. Taistelussa Voro sai ison haavan vasempaan käteensä ja hänet nähtiin myöhemmin suuressa salissa Kuhnusarvion hoidettavana. Kun kuolonsyöjät marssivat linnaan ja näyttivät muille Harryn mukamas elottoman ruumiin, Vorolla oli synkkä ilme kasvoillaan. Taistelun päätyttyä Voro nähtiin lakaisemassa roskia sisäänkäynnin luona ja myöhemmin Suuressa Salissa. Voro jatkoi työssään vielä jonkin aikaa McGarmiwan ollessa rehtorina.


title: Tylypahkan henkilökunta

text: Armando Dippet oli Tylypahkan rehtorina ennen Dumbledorea. Dippet erotti nuoren Rubeus Hagridin koulusta Tomin (Voldemort) lavastettua hänet syylliseksi Murjottavan Myrtin kuolemaan, mutta Dumbledoren toivomuksesta suostui kouluttamaan Hagridin Tylypahkan riistanvalvojaksi. Dippet hylkäsi nuoren Lordi Voldemortin (silloisen "Tom Lomen Valedron") pyynnön päästä opettamaan Pimeyden Voimilta Suojautumista. Dippet kuoli vuonna 1992 hieman ennen hänen 355 syntymäpäiväänsä. Dippetin muotokuva ilmestyi myöhemmin rehtorin kansliaan Phineas Nigelluksen muotokuvan viereen. Dippetin muotokuva yritti kerran väkisin suostutella Nigelluksen muotokuvan tottelemaan Dumbledoren käskyä vierailla toisessa muotokuvassaan.


title: Tylypahkan henkilökunta

text: Phineas Nigellus oli Tylypahkan rehtori ennen Dippettiä. Nigellus kuului Luihuisen tupaan. Nigellus kuoli vuonna 1925 vain 78-vuotiaana. Hänestä tehtiin kaksi muotokuvaa, joista toinen on Tylypahkan rehtorin kansliassa ja toinen Kalmanhanaukio 12:ssa. Kirjasarjan viidennessä osassa Nigelluksen muotokuva mainitaan muutaman kerran kun hän vie Harrylle Dumbledoren viestin ja Siriukselle viestin Arthurin loukkaantumisesta. Seitsemännessä kirjassa Harry, Hermione ja Ron kuljettavat Sirius Mustan, Harryn kummisedän, talossa Kalmanhanaukio 12:ssa ollutta Nigelluksen muotokuvaa mukanaan. Nigelluksen muotokuva kertoo Kalkarokselle heidän sijainnin, jotta Kalkaros voi toimittaa Rohkelikon miekan Harrylle Dumbledoren ohjeiden mukaan.


title: Tylypahkan henkilökunta

text:
Phineas ei heti suostu uskomaan - tai oikeastaan hänen uppiniskainen muotokuvansa - Feeniksin killassa että hänen pojanpojanpojanpoikansa, viimeinen Musta on kuollut.
Keskustelu eteni seuraavasti: "Pitääkö minun uskoa, että minun pojanpojanpojanpoikani, viimeinen Musta on kuollut?
On sinun, Phineas.
En usko!".


title: Tylypahkan henkilökunta

text: Harmaa Leidi () on Korpinkynnen tupakummitus ja yhden Tylypahkan perustajista, Rowena Korpinkynnen tytär, Helena Korpinkynsi. Teoksessa Harry Potter ja kuoleman varjelukset kerrotaan Helenan vieneen äitinsä diadeemin, koska tahtoi tulla yhtä viisaaksi kuin äitinsä. Rowena lähetti tyttäreensä rakastuneen Verisen Paronin etsimään Helenaa. Paroni löysikin hänet, mutta kiivastuttuaan tappoi Helenan, ja huomattuaan teon surmasi itsensä. Harmaa Leidi myöhemmin kertoi Harrylle diadeemin olevan Tarvehuoneessa.


title: Tylypahkan henkilökunta

text: Lihava munkki () on Puuskupuhin tupakummitus. Hän on ystävällinen ja rauhallinen, ja uskoo myös, että räyhähenki Riesulle olisi syytä antaa uusi mahdollisuus käyttäytyä kunnolla, vaikka muut kummitukset ovat sitä mieltä että Riesu on saanut jo tarpeeksi monta mahdollisuutta. Lihava munkki oli läsnä Nickin kuolemanpäiväjuhlissa jutellen ritaria muistuttavan haamun kanssa, jonka päästä törrötti nuoli. Myöhemmin Lihava munkki oli kertonut Ernie Macmillanille että kivihirviö oli estänyt Pimentoa pääsemästä Dumbledoren toimistoon.


title: Tylypahkan henkilökunta

text: Melkein päätön Nick (, tai Sir Nicholas de Mimsy-Porpington) (k. 31. lokakuuta 1492) on Harry Potter -kirjasarjan rohkelikkotornin tupakummitus. Hänen nimensä johtuu siitä, että hän on saanut kaulaansa 47 iskua tylsästä kirveestä, mutta homma oli jäänyt kesken, joten hänen päätään pitelee paikalla vain puoli tuumaa lihaa. Tästä syystä Nick ei ole koskaan päässyt mukaan Päättömään jahtiin, mikä on tarkoitettu vain päättömille kummituksille.


title: Tylypahkan henkilökunta

text: Melkein päättömän Nickin koko nimi on Sir Nicholas de Mimsy-Porpington. Nick vietti 31. lokakuuta 1992 kuolemansa 500-vuotispäivää, joihin hän kutsui Harryn, Ronin ja Hermionen. Nick on Harry Potterin kanssa melko tuttavallisissa väleissä. Harryn toisenä kouluvuonna Nick näki Basiliskin tappavan katseen mutta ei voinut kuolla uudestaan, vaan kangistui ja muuttui mustaksi ja savuavaksi. Nick myöhemmin muuttui entiselleen alruunajuoman avulla. Nick myöhemmin kertoi Harrylle vain velhojen voivan palata maan päälle haamuina ja pelänneensä kuolemaa ja sen takia jääneensä maan päälle haamuna ja että Sirius oli kuoltuaan valinnut pitemmän tien. Ennen Tylypahkan taistelua Nick kertoi Harrylle missä Korpinkynnen tupakummitus Harmaa Leidi oli.


title: Tylypahkan henkilökunta

text: Melkein päätöntä Nickiä Harry Potter -elokuvissa näyttelee koomikko John Cleese.


title: Tylypahkan henkilökunta

text: Verinen Paroni () on Luihuisten kotikummitus, joka on yltä päältä veressä. Verinen Paroni on ainut Dumbledoren ohella joka osaa pitää Riesun kurissa. Ensimmäisessä kirjassa Harry huijasi Riesua matkimalla Veristä Paronia, jotta Riesu jättäisi hänet rauhaan. Seamus kysyi kerran Nickiltä kuinka Verinen Paroni sai veret päälleen, mihin Nick vastasi ettei ole koskaan kysynyt. Verinen Paroni myöhemmin osallistui Nickin kuolemanpäiväjuhliin. Neljännessä kirjassa Verinen Paroni ei suostunut antamaan Riesulle mahdollisuutta osallistua lukukauden alkupitoihin.


title: Tylypahkan henkilökunta

text: Teoksessa Harry Potter ja kuoleman varjelukset selviää, että paroni oli tappanut Helena Korpinkynnen eli Harmaan leidin, Korpinkynnen kotikummituksen ja huomattuaan tekonsa tappanut itsensä. Tämän vuoksi Verinen Paroni raahaa mukanaan kalisevia kahleita ja valittaa yksinään tähtitieteen tornissa.


title: Tylypahkan henkilökunta

text: Ritari Cadogan on yksi Tylypahkan seinällä riippuvista maalauksista. Hän huutelee oppilaille mitä sattuu, esim. "Sinä alhainen petturi!".


title: Tylypahkan henkilökunta

text: Ritari Cadogan tulee tutummaksi kirjassa "Harry Potter ja Azkabanin vanki", kun Sirius Musta repii Lihavan Leidin muotokuvan ja saa Leidin pakenemaan muotokuvastaan. Leidi ei enää uskalla tulla takaisin Rohkelikon oleskeluhuoneen vartijaksi. Ritari Cadogan tulee joksikin aikaa Lihavan Leidin sijaiseksi. Ritari Cadoganilla oli tapana vaihdella tunnussanoja päivittäin, mikä tuotti päänvaivaa varsinkin Neville Longbottomille. Cadogan menetti paikkansa kun paljastui, että hän oli päästänyt Sirius Mustan sisään Nevillen ylöskirjoittamilla tunnussanoilla. Ennen Tylypahkan taistelua Cadogan rohkaisi Harry Potteria ja muita puolustajia taistelemaan kuolonsyöjiä vastaan.


title: Tylypahkan henkilökunta

text: Firenze on kentauri. Hän on hevosen ruumiiltaan palomino. Ensimmäisessä kirjassa Harry kohtasi Firenzen Kielletyssä metsässä tämän ajettua yksisarvisen verta juoneen Oraven tiehensä. Firenze kuljetti Harry Potteria selässään vieden Harryn pois Kielletystä metsästä, mitä muut kentaurit paheksuivat. Firenze tulee opettamaan ennustusta Tylypahkaan teoksessa Harry Potter ja Feeniksin kilta Albus Dumbledoren pyynnöstä Sibylla Punurmion tilalle, jonka Dolores Pimento erotti. Dolores Pimento ei pidä ajatuksesta, että puolilajinen Firenze tulee opettamaan Tylypahkaan, mutta oppilaat kunnioittavat kentauria, ja erityisesti osa tytöistä pitää komeasta ja mystisestä kentaurista.


title: Tylypahkan henkilökunta

text: Firenze joutui vaikeuksiin muiden Kielletyn metsän kentaurien kanssa suostuttuaan auttamaan Dumbledorea minkä seurauksena Firenze karkoitettiin laumastaan ja Firenze jatkoi siksi opettamista vielä Punurmion palattua töihin. Punurmio itse ei ollut kovinkaan ilahtunut tästä, ja antoikin Firenzelle halveksivan lempinimen Polle.


title: Tylypahkan henkilökunta

text: Kirjasarjan viimeisessä osassa Firenze osallistuu Tylypahkan taisteluun ja haavoittuu. Taistelun jälkeen Firenze sai palata takaisin laumaansa muiden kentaurien luo.


title: Tylypahkan henkilökunta

text: Lihava Leidi () on rohkelikkotuvan oleskeluhuoneen ovena toimivan maalauksen tunnussanaa kyselevä nainen. Hänellä on vaaleanpunainen hame, valkoiset kaulakorut ja lyhyt tumma tukka, mutta Harry Potter ja Azkabanin vanki -elokuvassa hän on tyystin erilainen kuin aiemmissa elokuvissa. Kyseisessä elokuvassa Sirius Musta hajottaa Rohkelikkojen oleskeluhuoneen oven ja Lihava Leidi pakenee toiseen maalaukseen. Argus Voro myöhemmin korjasi hänen tuhoutuneen maalauksensa. Leidi korvattiin väliaikaisesti Ritari Cadoganilla, mutta hän myöhemmin palasi takaisin paikalleen. Mollyn opiskellessa Tylypahkassa Lihava Leidi oli läksyttänyt hänet pahanpäiväisesti hänen palattua yhden aikaan yöllä Rohkelikkotorniin iltakävelyltä Arthurin kanssa. Lihavan leidin ystävä on Violet, joka joskus vierailee hänen maalauksessaan. Kuudennessa kirjassa Lihava Leidi oli päästänyt Harryn ohitseen ilman tunnussanaa Dumbledoren kuoleman jälkeen.


title: Tylypahkan henkilökunta

text: Murjottava Myrtti () on kummitus, joka asuu eräässä Tylypahkan tyttöjen vessassa. Nimensä mukaan hän murjottaa, valittaa ja nyyhkii, minkä takia kukaan ei käytä kyseistä vessaa. Murjottava Myrtti on ihastunut Harry Potteriin. Myrtillä on silmälasit ja näppyjä.


title: Tylypahkan henkilökunta

text: Myrtti oli onneton jästisyntyinen noitatyttö, joka opiskeli Tylypahkassa. Kouluaikoinaan Myrtti vetäytyi usein vessaan itkemään piiloon muiden katseilta ja sattumoisin juuri hänen vessassaan on salaisuuksien kammion salainen sisäänkäynti. Kerran hän piileskeli siellä kiusaajiaan ja joutui basiliskin tappavan katseen uhriksi. Hän palasi kouluun kummituksena kostaakseen kiusaajilleen, kunnes hän lopulta joutui lopettamaan sen. Hän on asunut siitä lähtien vessassa, jossa kuoli.


title: Tylypahkan henkilökunta

text: Myrtti on ainoa salaisuuksien kammion hirviön tappama henkilö. Harryn toisena kouluvuonna tulee kuluneeksi 50 vuotta siitä, kun nuori lordi Voldemort vapautti salaisuuksien kammiossa asustavan hirviön, jättikokoisen basiliskin, jonka tehtävänä oli puhdistaa koulu jästisyntyisistä.


title: Tylypahkan henkilökunta

text: Teoksessa Harry Potter ja liekehtivä pikari Myrtti auttaa Kolmivelhoturnajaisiin osallistuvaa Harrya kertomalla kuinka toisessa koetuksessa tarvittava kultaisen munan viestin voi kuunnella. Kirjasta tehdyssä elokuvassa Myrtti kiusaa Harrya kiehnäämällä altaassa tämän kyljessä.


title: Tylypahkan henkilökunta

text: Kirjassa Harry Potter ja puoliverinen prinssi Myrtti lohduttaa Draco Malfoyta, joka murehtii vessassa lordi Voldemortin hänelle antamaa tehtävää.


title: Tylypahkan henkilökunta

text: Myrtti esiintyy myös Mika Launiksen piirtämässä Harry Potter ja liekehtivä pikari -kirjan suomenkielisen painoksen kannessa: hän pitelee kustannusyhtiön kylttiä vasemmassa alakulmassa.


title: Tylypahkan henkilökunta

text: Harry Potter ja kirottu lapsi näytelmässä Myrtti neuvoo Albusille ja Scorpiukselle salaisen tien järveen jota kautta hän itsekin kulki turnajaisten aikaan.


title: Tylypahkan henkilökunta

text: Riesu () on räyhähenki, joka tekee kepposia ja aiheuttaa sekasortoa Tylypahkassa. Riesu on ollut Tylypahkassa sen perustamisesta lähtien eli vuodesta 993 saakka. Riesun suosikkeja ovat ”ekaluokan enkelit”, mutta myös vanhemmat oppilaat saavat osansa sen kepposista. Tylypahkan vahtimestari Argus Voro onkin usein hakenut lupaa räyhänhengen karkottamiseen koulusta. Riesua hyljeksitään usein muiden haamujen keskuudessa ja ainoa haamu, jota Riesu todellakin pelkää tai kunnioittaa, on Luihuisen tuvan kotikummitus Verinen Paroni. Riesu on perikuva jokerista. Riesu sanoo Harrya Potaksi. Harryn toisena kouluvuonna Riesu hajotti Häivytyskaapin, mistä Voro raivostui. Kolmantena vuonna Riesu yritti tukkia oven avaimenreiän purukumilla ja pilkkasi Lupinia, kunnes Lupin loitsi purukumin lentämään Riesun nenään. Neljäntenä vuonna Riesu heitti vesi-ilmapalloja oppilaiden niskaan heidän saapuessa Tylypahkaan.


title: Tylypahkan henkilökunta

text: Erityisen riehunnan Riesu aloittaa Fred ja George Weasleyn yllytyksestä poikien paetessa Tylypahkasta jouduttuaan lopullisesti vihoihin Pimennon kanssa: Riesu ajoikin lukuvuoden lopussa Pimennon pois linnasta hutkimalla tätä McGarmiwan kävelykepillä. Kuudentena vuonna Riesu irvaili Harrylle tämän pyydettyä Lunaa mukaansa Kuhnusarvion juhliin. Harry myöhemmin käytti kielilukkoloitsua Riesuun vaimentaakseen tämän.


title: Tylypahkan henkilökunta

text: Myöhemmin Tylypahkan taistelussa Riesu osoittautuu yhdeksi parhaimmista aseista torjumaan kuolonsyöjiä: se viskoo yrmyliinin palkoja näiden niskaan ja vähät välittää tappokirouksista joita suorastaan satelee sitä kohti, koska kiroukset eivät tepsi häneen. Harryn kukistettua Voldemortin Riesu lauloi ylistyslaulun Harrysta.


title: Tylypahkan henkilökunta

text: Basiliski on Hämäkäkin mukaan linnassa syntynyt hirviö, jota hämähäkit pelkäävät. Salazar Luihuisen rakentamaa salaisuuksien kammiota kutsutaan hirviön kodiksi. Suuri, käärmemäinen basiliski tappaa katseellaan. Jos kuitenkin sattuu näkemään basiliskin katseesta vain heijastuksen (esimerkiksi kameran tai peilin kautta), niin ei kuole vaan kangistuu, josta voi parantua alruunamehun avulla. Luihuisen perillinen Tom Valedro alias lordi Voldemort käytti basiliskia tappamaan jästisyntyisiä oppilaita avattuaan Salaisuuksien kammion. Käärme tappoi tytön, joka tunnetaan nykyään kummituksena nimeltä Murjottava Myrtti. Kammion avasi uudelleen viisikymmentä vuotta myöhemmin Ginny Weasley, joka oli silloin Voldemortin vallan alaisena tämän kouluaikaisen päiväkirjan (joka myöhemmin osoittautui hirnyrkiksi) kautta. Silloin basiliskin ei onnistunut tappaa ketään; kuusi henkilöä tosin kangistui. Basiliskilla on pitkät terävät myrkkyhampaat jotka tappavat uhrin parissa minuutissa. Harry Potter tappoi basiliskin lukuvuoden lopussa.


title: Wang Xiaoshuai

text: Wang Xiaoshuai (; s. 22. toukokuuta 1966) on kiinalainen elokuvaohjaaja. Hänen töihinsä kuuluvat "Polkupyörävarkaat" (2001) sekä "Zuo you" ("In Love We Trust", 2008).


title: Wang Xiaoshuai

text: Wang Xiaoshuai opiskeli Pekingin elokuva-akatemiassa.


title: Zhao Wei

text: Zhao Wei (; s. 12. maaliskuuta 1976) on kiinalainen näyttelijä. Hän syntyi Wuhussa, Anhuin maakunnassa, ja opiskeli Pekingin elokuva-akatemiassa.


title: Zhao Wei

text: Zhao Wei tunnetaan myös anglisoidulla nimellä Vicki Zhao. Hän on esiintynyt runsaasti sekä televisiossa että elokuvissa, ja hän on voittanut uransa varrella useita palkintoja.


title: Zhao Wei

text: Zhao on menestynyt myös poplaulajana. Hän julkaisi ensimmäisen levynsä vuonna 1999.


title: Gao Yuanyuan

text: Gao Yuanyuan (; s. 5. lokakuuta 1975 Peking) on kiinalainen näyttelijä. Hän on esiintynyt useissa televisiosarjoissa ja elokuvissa; jälkimmäisten joukossa on muiden muassa "Shanghai Dreams" (2005).


title: Trukinrilli

text: Trukinrilli ("Rukia ruki") on erittäin uhanalainen neljällä saarella Faichukin saariryhmällä Chuukissa Mikronesiassa elävä varpuslintu .


title: Trukinrilli

text: Kooltaan trukinrilli on noin 14 cm. Lintu on väritykseltään täysin tummanruskea lukuun ottamatta mustaa nokkaa, punaoransseja jalkoja sekä valkoisia täpliä silmän alapuolella. Trukinrillin laulu on eläväistä ja hyvin samankaltaista kuin saipaninmesikon .


title: Trukinrilli

text: Trukinrillin elinympäristöä ovat metsät yli 400 metrin korkeudessa. Ravintonaan laji käyttää hyönteisiä. Trukinrillikannan kooksi arvioidaan noin 530 yksilöä . Suurin uhka lajille on metsien hakkuut ja erityisesti "Semecarpus kraemeri" -lajin väheneminen. Lisäksi saarelle levinnyt ruskopuukäärme ("Boiga irregularis"), joka on hävittänyt lajin Guamin saarelta .


title: Demokratian rauhateoria

text: Demokratian rauhateoria, liberaalinen rauhateoria, tai yksinkertaisesti demokraattinen rauha on teoria yhdistävästä kokeellisesta tutkimuksesta kansainvälisissä suhteissa, politiikan tutkimuksessa ja filosofiassa, mikä toteaa, että tavallisesti liberaalit demokratiat eivät koskaan tai melkein ei koskaan käy sotaa keskenään.


title: Demokratian rauhateoria

text: Teoria on peräisin Immanuel Kantilta; nykymuodossaan sen on esittänyt Dean Babst.


title: Demokratian rauhateoria

text: Edelläkävijätöiden jälkeen on tällä tutkimuksen alalla syntynyt lukuisia uusia tutkimuksia.


title: Demokratian rauhateoria

text: Molempien Yhdysvaltain pääpuolueiden presidentit ovat ilmaisseet tukensa teorialle. Entinen Demokraattisen puolueen presidentti Bill Clinton: ”Loppujen lopuksi paras strategia turvallisuutemme varmistamiseksi ja kestävän rauhan rakentamiseksi on demokratian edistämisen tukeminen missä tahansa. Demokratiat eivät hyökkää toistensa kimppuun.”


title: Demokratian rauhateoria

text: Euroopan turvallisuusstrategia nimeltään "A Secure Europe in a Better World" toteaa seuraavaa: “Turvallisuutemme paras suojelu on hyvin hallittujen demokraattisten valtioiden maailma.”


title: Peng Shuai

text: Peng Shuai (, pinyinillä Péng Shuái; s. 8. tammikuuta 1986, Hunan) on kiinalainen tennispelaaja. Hän aloitti ammattilaisuransa vuonna 2001. Maailmanlistalla hän on kaksinpelaajana yltänyt korkeimmillaan 14. sijalle elokuussa 2011 ja nelinpelissä ykköseksi helmikuussa 2014. Hän on voittanut kaksinpelissä kaksi ja nelinpelissä 22 WTA-turnausta.


title: Peng Shuai

text: Peng voitti nelinpelin Kantonin turnauksessa 2007, Bangaloressa ja Balilla 2008, Sydneyssä, Roomassa ja Pekingissä vuonna 2009 sekä Roomassa vuonna 2011. Sekä vuonna 2013 että 2014 hän voitti viisi nelinpeliturnausta. Vuonna 2016 hän ylsi kolmeen voittoon, ja vuosina 2017 ja 2019 hän voitti Shenzhenin turnauksen. Kaksinpelissä hän voitti Tianjinin WTA-turnauksen vuonna 2016 ja Nanchangin turnauksen vuonna 2017. Grand Slam -turnauksissa hän on yltänyt kaksinpelissä parhaimmillaan välieriin Yhdysvaltain avoimissa 2014. Nelinpelimestaruuden hän on voittanut Wimbledonissa 2013 ja Ranskan avoimissa 2014.


Yhdistyneiden kansakuntien pääomakehitysrahasto (UNCDF, ) on vuonna 1966 perustettu Yhdistyneiden kansakuntien rahasto, joka rahoittaa pienessä mittakaavassa paikalliseen kehitykseen ja mikroluottoihin liittyviä kehitysohjelmia maailman vähiten kehittyneissä maissa.


title: Yhdistyneiden kansakuntien pääomakehitysrahasto

text: Rahaston päätarkoituksena on köyhyyden vähentämien. Tarkoitustaan rahasto toteuttaa rahoittamalla köyhimpien maiden paikallistason toimintaa tavoitteenaan kasvattaa köyhiempien yhteisöjen taloudellista tuotantokapasiteettia ja taloudellista omavaraisuutta. Näitä tavoitteita rahasto toteuttaa parantamalla infrastruktuuria ja palveluita köyhimmissä yhteisöissä.


text: Rahasto toimii läheisessä yhteistyössä Yhdistyneiden kansakuntien kehitysohjelman (UNDP) kanssa. Rahoituksensa rahasto saa lähinnä vapaaehtoisina lahjoituksina YK:n jäsenvaltioilta.


text: Pääomarahaston päämaja sijaitsee New Yorkissa. Vuonna 2014 sen johdossa aloitti yhdysvaltalainen Judith Karl.


title: Red Bull RB2

text: Red Bull RB2 oli Mark Smithin ja Rob Taylorin suunnittelema Formula 1 -auto, jota Red Bull-talli käytti kaudella . Autoa ajoivat kilpailuissa skotti David Coulthard, itävaltalainen Christian Klien ja hollantilainen Robert Doornbos. Testikuljettajana Michael Ammermüller. Autossa oli Ferrarin V8 moottori, Michelinin renkaat, Brembon ja Hitcon jarrut ja se käytti Shellin poltto- ja voiteluaineita. Auto debytoi Bahrainin GP:ssä.


title: Red Bull RB2

text: Klien saavutti kauden aikana vain kaksi MM-pistettä, kun taas Coulthard sai 14. Kauden kohokohta oli Monacon GP, jossa Teräsmies-teemaan sonnustautunut talli saavutti ensimmäisen palkintosijansa Coulthardin sijoituttua kolmanneksi. Coulthard vastaanotti palkintonsa Teräsmies-viitta yllään. Italian GP:n jälkeen talli ilmoitti Doornbosin ottavan Klienin paikan kilpakuljettajana kolmessa viimeisessä kilpailussa.


title: Red Bull RB2

text: Talli saavutti autolla kauden aikana yhteensä 16 MM-pistettä ja sijoittui valmistajien MM-sarjassa sijalle seitsemän.


title: Sarah Strange

text: Sarah Strange (6. syyskuuta 1974 Vancouver, Brittiläinen Kolumbia) on kanadalainen näyttelijä. Hänet tunnetaan kenties parhaiten rooleistaan kanadalaisessa televisiosarjassa "Da Vincin murhatutkimukset" ja yhdysvaltalaisessa televisiosarjassa "Teoria miehistä". Hän on esiintynyt myös useissa muissa televisiosarjoissa sekä elokuvissa.


title: Sarah Strange

text: Strange syntyi Kanadan Brittiläisen Kolumbian Vancouverissa. Hänen isänsä oli näyttelijä-käsikirjoittaja Marc Strange ja äitinsä käsikirjoittaja Susan Strange, jotka olivat tulleet tunnetuiksi luomallaan komediasarjalla "The Beachcombers". Strange kasvoi Vancouverissa viihdeteollisuuden parissa ja on myöhemmin kertonut uravalintansa näyttelijänä olleen melko luonnollinen päätös.


title: Sarah Strange

text: Strange aloitti uransa näyttelijänä pian high schoolista valmistumisensa jälkeen ja teki ensimmäisen roolinsa televisiosarjassa "Madison" vuonna 1993. Hän näytteli sarjassa yhteensä kuudessa jaksossa vuosina 1993–1997. Uransa alkuvuosina Strange vieraili televisiosarjoissa kuten "Neon Rider" ja "Salaiset kansiot". Sarjassa "Neon Rider" hän vieraili kolmesti vuosina 1992–1994, ja hän voitti roolistaan Gemini Award -palkinnon parhaasta vierailusta. Vuosien varrella Strange vieraili myös muissa tv-sarjoissa ja teki pieniä rooleja valkokankaan puolella. Hän oli mukana myös anime-sarjan "Ranma ½" englanninkielisessä versiossa sen kolmena ensimmäisenä tuotantokautena. Hän ääninäytteli Ranmaa tämän poikamuodossa.


title: Sarah Strange

text: Vuonna 1998 Strange sai roolin televisiosarjasta "Da Vincin murhatutkimukset" (). Hän näytteli sarjassa Helenia yhteensä 77 jakson verran vuosina 1998–2005. Vuosina 2004–2005 hän näytteli yhteensä kymmenessä jaksossa sarjassa "Life As We know It", ja vuonna 2005 hän oli mukana sarjassa "Tehdäänpä uutiset" (). Vuodesta 2006 alkaen Strange näytteli yhdessä muun muassa Anne Hechen kanssa televisiosarjassa "Teoria miehistä". "Teoria miehistä" kesti kahden tuotantokauden verran ja päättyi vuonna 2008. Strange oli mukana yhteensä 34 sarjan jaksossa. Strange on lisäksi ollut mukana sarjassa "ReGenesis" vuosina 2004–2007.


title: Sarah Strange

text: Strange harrastaa nyrkkeilyä, kirjoittamista ja lukemista.


title: Shawn Drover

text: Shawn Drover (s. 5. toukokuuta 1966 Montreal, Quebec) on kanadalaissyntyinen yhdysvaltalainen rumpali joka soitti thrash metal -yhtye Megadethissä. Hänet valittiin Nick Menzan tilalle Blackmail to Universe -kiertueella yhtyeen silloisen kitaristin, Shawnin veljen Glen Droverin mennessä hänen taidoistaan takuuseen Dave Mustainelle. Aiemmin Shawn on soittanut Eidolon-yhtyeessä yhdessä veljensä kanssa.


title: Shawn Drover

text: Eidolon


title: Shawn Drover

text: Megadeth


title: Sticky & Sweet Tour

text: Sticky & Sweet Tour oli yhdysvaltalaisen laulaja-lauluntekijä Madonnan kahdeksas konserttikiertue, joka mainosti hänen 11. studioalbumiaan "Hard Candya". Kiertue esiintyy Euroopassa, Pohjois-Amerikassa ja Etelä-Amerikassa. Se oli Madonnan ensimmäinen kiertue, joka kuului Madonnan Live Nationin kanssa tekemään sopimukseen Hard Candy Promo Tourin jälkeen.


title: Sticky & Sweet Tour

text: Kiertueen vahvisti virallisesti Madonnan manageri Guy Oseary sekä Live Nationin toimitusjohtaja Arthur Fogel 8. toukokuuta 2008. Kiertuetta mainostamaan julkaistiin ensimmäisenä keikkapäivänä internetsivu. Kiertuetta mainostettiin "rockilla höystetyksi tanssittavaksi matkaksi" (engl: "rock-driven dancetastic journey"). Esityksessä oli neljä eri teemaa:


title: Sticky & Sweet Tour

text:
Lähteet:
Source:


title: Sticky & Sweet Tour

text: 11. syyskuuta 2008 Madonna esiintyi loppuunmyydyllä keikallaan yli 74 000 kuulijalle. Bruttotuloksi keikalle tuli 12 miljoonaa Yhdysvaltain dollaria ja ylitti kaikki myyntiennätykset vanhalla ja uudella Wembley Stadiumilla. Seuraavaksi hän rikkoi ennätyksiä Sveitsissä: Zürichin 72 000 kuulijan konsertti oli suurin Sveitsissä järjestetty.. Lissabonin 75 000 ihmisen konsertti oli suurin ikinä Pyreneiden niemimaalla ja yksi suurimmista ihmisjoukoista Sticky & Sweet Tourilla. Kaksi esiintymistä Méxicossa 29. ja 30. marraskuuta 2008 loppuunmyytiin ennätysajassa. Madonnan esiintyminen Montenegrossa esitettiin noin 70 000 ihmiselle, ja se oli maan isoin. Madonna esiintyi myös Suomessa, Helsingin Jätkäsaaressa 85 000 ihmiselle, ja tapahtuma oli suurin Pohjoismaissa koskaan järjestetty maksullinen konsertti.


title: Maren Eggert

text: Maren Eggert (s. 30. tammikuuta 1974) on saksalainen näyttelijä. Hän syntyi Hampurissa ja opiskeli vuosina 1994–1998 Münchenin Otto Falckenberg -koulussa.


title: Maren Eggert

text: Eggert on esiintynyt muun muassa "Tatort"-sarjassa. Lisäksi hänellä on ollut rooleja elokuvissa, joihin lukeutuvat "Die Apothekerin" (1997) ja "Das Experiment" (2001).


title: Maren Eggert

text: Eggert on kaiken lisäksi teatterinäyttelijä.


title: Rainer Kaufmann

text: Rainer Kaufmann (s. 6. kesäkuuta 1959) on saksalainen elokuvaohjaaja. Hänen töidensä joukossa ovat "Die Apothekerin" (1997) ja "Marias letzte Reise" (2005).


title: Oliver Hirschbiegel

text: Oliver Hirschbiegel (s. 26. maaliskuuta 1957) on saksalainen elokuvaohjaaja. Hänen töidensä joukossa ovat "Das Experiment" (2001), "Perikato" (2004), "Invasion – tunkeutujat" (2007) ja "Diana" (2013).


title: Oliver Hirschbiegel

text: Hirschbiegel on uransa aikana voittanut useita palkintoja eri maissa.


title: Moritz Bleibtreu

text: Moritz Bleibtreu (s. 13. elokuuta 1971 München) on saksalainen näyttelijä. Hän on esiintynyt muiden muassa elokuvissa "Knockin' On Heaven's Door" (1997), "Juokse Lola!" (1998), "Das Experiment" (2001) ja "Soul Kitchen" (2009).


title: Lindströminpihvi

text: Lindströminpihvi on ruotsalaislähtöinen ruokalaji. Se valmistetaan samasta mureketaikinasta, josta valmistetaan muun muassa lihapullat, mutta taikinaan lisätään punajuurta ja enemmän sipulia kuin tavallisessa jauhelihamassassa.


title: Lindströminpihvi

text: Ruokalajin syntyhistoriaan on olemassa kahdenlaista tarinaa: Toinen tarina kertoo, että ruokalajin keksi tukholmalainen Maria Kristiina Lindström 1800-luvulla Regeringsgatanilla Tukholmassa. Hän valmisti mureketaikinan, josta valmisti pihvejä. Hän lisäsi taikinaan punajuurta, joka toi makua ja väriä. Toinen tarina kertoo pietarilaissyntyisestä suomalaisesta luutnantista Henrik Lindströmistä. Hän oli vuonna 1862 istunut ravintolassa ja pyytänyt tarjoilijaa tuomaan seurueelle raa’asta sisäpaistista tehdyn pihvin, joka sisältäisi hienonnettua sipulia, kaprista ja punajuurta.


title: Rio Grande Mud

text: Rio Grande Mud on ZZ Topin vuonna 1972 julkaistu toinen studioalbumi. Albumi ei saavuttanut juurikaan huomiota, mutta toisin kuin edeltäjänsä "ZZ Top's First Album", albumi pääsi Billboard 200 -albumistalla sijalle 104. Albumi on saanut nimensä Rio Grande -joesta, joka sijaitsee Yhdysvaltojen ja Meksikon rajalla. Rio Grande tarkoittaa suomen kielellä suurta jokea.


title: Rio Grande Mud

text: Kappale ”Francine” julkaistiin singlenä ja se nousi Yhdysvalloissa listan sijalle 69. Kappale ”Just Got Paid” ei koskaan julkaistu singlenä, mutta se soitetaan usein live-esiintymisissä ja on ollut yhtyeen kolmella kokoelma-albumilla. Kappale on yhtyeen laulaja-kitaristi Billy Gibbonsin ja Rio Grande Mudin tuottaja Bill Hamin käsialaa.


title: Rio Grande Mud

text: Albumi uudelleenmiksattiin CD:ksi vuonna 1987. Tämän vuoksi koko albumia ei ole saatavilla CD:nä alkuperäismiksausten kera. Kyseisessä miksauksessa kappaleiden pituudet ovat hieman erimittaiset kuin alkuperäisessä, mutta esimerkiksi kappaleen ”Just Got Paid” uudelleenmiksattu versio on peräti 40 sekuntia lyhyempi kuin alkuperäismiksattu versio. Kaikki kappaleet, paitsi ”Mushmouth Shoutin”, ”Apologies to Pearly” ja ”Down Brownie” ovat saatavilla alkuperäismiksauksen kera CD:nä kokoelma-albumilla "Chrome, Smoke & BBQ".


title: Rio Grande Mud

text: A-puoli


title: Rio Grande Mud

text: B-puoliLähde:


title: Til Schweiger

text: Tilman Valentin ”Til” Schweiger (s. 19. joulukuuta 1963 Freiburg im Breisgau, Länsi-Saksa) on saksalainen näyttelijä ja elokuvaohjaaja. Hän opiskeli alun alkaen opettajaksi, mutta siirtyi esiintymisalalle, jota hän opiskeli Kölnissä. Yksi Schweigerin ensimmäisistä merkittävistä rooleista oli Nick Siegel poliisisarjassa "Etsivä Lea Sommer".


title: Til Schweiger

text: Schweiger on esiintynyt muun muassa elokuvissa "Driven" (2001), "Kuningas Arthur" (2004), "Daltonin veljekset" (2004) ja "Kunniattomat paskiaiset" (2009)


title: Til Schweiger

text: Hän ohjasi, tuotti, käsikirjoitti ja näytteli menestyselokuvassa "Keinohrhasen" (2007).


title: Til Schweiger

text: Til Schweiger syntyi 19. joulukuuta 1963 Freiburg im Breisgaussa Etelä-Saksassa. Hänen vanhempansa olivat opettajia ja hänellä oli kaksi veljeä. Nuoruutensa hän vietti Gießenissä ja Heuchelheimissa. Ylioppilastutkinnon jälkeen hän kieltäytyi asepalveluksesta ja suoritti sen sijaan siviilipalveluksen sairaalassa. Sen jälkeen hän alkoi opiskella saksanopettajaksi, mutta vaihtoi kahden vuoden jälkeen lääketieteelliseen tiedekuntaan. Hän kuitenkin keskeytti myös lääketieteen opinnot. Vuonna 1986 hän aloitti näyttelijäkoulun Kölnissä.


title: Til Schweiger

text: Valmistuttuaan näyttelijäksi vuonna 1989 Schweiger esiintyi teattereissa Kölnissä ja Bonnissa. Vuonna 1991 hän aloitti Jo Zenkerin roolissa suositussa tv-sarjassa "Lindenstraße". Hänen ensimmäinen elokuvaroolinsa oli samana vuonna Bertin rooli elokuvassa "Manta, Manta". Hänen läpimurtoroolinsa oli vuonna 1993 nyrkkeilijänä elokuvassa "Ebbies Bluff". Tuosta roolista hän sai myös parhaan nuoren näyttelijän Max Ophüls -palkinnon. Vuosina 1994–1996 Schweiger esitti Nick Siegeliä poliisisarjassa Etsivä Lea Sommer.


title: Til Schweiger

text: Schweiger perusti vuonna 1996 oman tuotantoyhtiön Mr. Brown Entertainmentin. Schweiger nousi muun muassa elokuvien "Der bewegte Mann", "Männerpension" ja "Knockin' on Heaven's Door", joista jälkimmäisen hän myös tuotti itse, myötä yhdeksi Saksan tunnetuimmista näyttelijöistä.


title: Til Schweiger

text: Kansainvälisesti Schweiger nousi tunnetuksi roolillaan Renny Harlinin ohjaamassa elokuvassa "Driven". Hän on näytellyt myös monissa muissa kansainvälisesti tunnetuissa elokuvissa, kuten "", "Kuningas Arthur" ja "Kunniattomat paskiaiset".


title: Til Schweiger

text: Sittemmin Schweiger on ollut aktiivinen erityisesti ohjaajana ja tuottajana. Hän on tuottanut ja ohjannut romanttiset komediat "Keinohrhasen", "Zweiohrküken", "Männerherzen" und "Kokowääh", jotka ovat kaikki olleet menestyksekkäitä Saksassa.


title: Til Schweiger

text: Vuonna 2013 Schweiger aloitti komissaari Nick Tschillerinä suositussa "Rikospaikalla"-sarjassa. Vuodesta 2013 Schweiger on myös tuottanut mainosvideoita hänen tyttäriensä kanssa. (Watchever, VHV)


title: Til Schweiger

text: Vuonna 2014 ilmestyi Schweigerin ohjaama ja tuottama elokuva "Honig im Kopf", joka kertoo Alzheimeria sairastavasta miehestä. Elokuvassa on suuressa roolissa Schweigerin 12-vuotias tytär Emma. Schweiger on kertonut elokuvan pohjautuvan osin häneen omiin kokemuksiinsa Alzheimeria sairastaneen isoisänsä kanssa.


title: Til Schweiger

text: Schweiger oli naimisissa Dana Carlsenin kanssa vuosina 1995–2004. Heillä on liitosta neljä lasta. Schweiger asuu Berliinissä.


title: Nora Tschirner

text: Nora Marie Tschirner (s. 12. kesäkuuta 1981 Berliini, Saksa) on saksalainen näyttelijä. Hän on esiintynyt muiden muassa elokuvissa "Soloalbum" (2003), "Keinohrhasen" (2007) sekä vuonna 2006 valmistuneessa elokuvassa "FC Venus", joka on uudelleenfilmatisointi samannimisestä vuonna 2005 valmistuneesta suomalaisesta elokuvasta.


title: Antti Eronen

text: Antti Eronen (s. 29. tammikuuta 1989) on suomalainen kirjailija. Hänen tieteisromaaninsa "Dreamland – Aavekomppania" julkaisi kustannusyhtiö Myllylahti vuonna 2008.


title: Philippe Haïm

text: Philippe Haïm (s. 2. syyskuuta 1967) on ranskalainen elokuvaohjaaja ja elokuvamusiikin säveltäjä. Hänen tunnetuimpia töitään on "Daltonin veljekset" (ohjaus, 2004).


title: Sinikka Tuominen

text: Sinikka Tuominen (s. 6. kesäkuuta 1947 Oulu) on suomalainen taidemaalari. Hän valmistui Suomen Taideakatemian koulusta vuonna 1974 ja sai Suomi-palkinnon 1995.


title: Sinikka Tuominen

text: Vuonna 1974 Helsingissä debytoinut Tuominen siirtyi abstraktiin ilmaisuun 1980-luvun lopulla.


title: Ossi Somma

text: Kaarlo Ossian "Ossi" Somma vuoteen 1936 "Sulander" (s. 28. tammikuuta 1926) on suomalainen kuvanveistäjä. Hänen töitään on nähty useissa yksityis- ja yhteisnäyttelyissä sekä Suomessa että ulkomailla.


title: Ossi Somma

text: Somma opiskeli Taideteollisessa oppilaitoksessa ja Repin-instituutissa Leningradissa. Hän debytoi Tampereella 1956 ja voitti Suomi-palkinnon vuonna 1996. Somma toimi 1970-luvun alusta lähtien parikymmentä vuotta opettajana Kankaanpään taidekoulussa ja tästä ajasta kaksi vuotta koulun virkaatekevänä rehtorina. Kankaanpään aikana syntyi kolmen taiteilijan "Ars Sata" -työryhmä, johon ovat kuuluneet Somman lisäksi Pertti Mäkinen ja Reijo Paavilainen. Somman töitä on runsaasti julkisissa ja yksityisissä kokoelmissa paitsi kotimaassa, myös ulkomailla kuten Moskovan nykytaiteen museossa sekä Patersonin museossa New Jerseyssä. Hän on suunnitellut myös mitaleita.


title: Arabian aavikko

text: Arabian aavikko voi tarkoittaa:


title: Fennica (jäänmurtaja)

text: MSV Fennica on Arctia Shipping Osakeyhtiön (entinen Suomen merenkulkulaitos) vuonna 1993 valmistunut monitoimimurtaja (lempinimeltään moulinex), joka työskentelee talvisin Suomessa jäänmurtajana ja kesäisin sitä käytetään ympäri maailmaa erilaisissa tehtävissä kaapelointi- ja öljynporaustyömailla.


title: Fennica (jäänmurtaja)

text: Alus tilattiin Aker Finnyardsin Rauman telakalta. Sen köli laskettiin 21. huhtikuuta 1992 telakkanumerolla 401 ja alus laskettiin vesille 10. syyskuuta. Alus valmistui 1. maaliskuuta 1993.


title: Fennica (jäänmurtaja)

text: "Fennican" kalliin ylläpidon takia sillä tehdään myös jäänmurtokauden ulkopuolella muunlaisia töitä. Vaikka alus on valmistettu jäänmurtajaksi, sen runko on suunniteltu myös kovaan merenkäyntiin. Kaksi 7500 kilowatin sähkömoottoria pyörittävät kahta Aquamaster-ruoripotkuria, jotka antavat alukselle 234 tonnin paaluvetokyvyn. 360 astetta kääntyvät ruoripotkurit yhdistettynä dynaamiseen paikannusjärjestelmään mahdollistavat aluksen paikallaanpysymisen vaikeissa sääolosuhteissa. Paksussa jäässä "Fennica" kulkee takaperin, sillä potkurien imu helpottaa aluksen kulkua.


title: Fennica (jäänmurtaja)

text: "Fennica" tekee pääosin kesäisin putkien ja kaapeleiden laskua yli kilometrin syvyyteen. Aluksella työskentelee kesäisin omistajavarustamo Finstashipin miehistön lisäksi paljon öljy- ja kaasualan työntekijöitä. Useimmiten aluksella tehdään töitä Pohjanmerellä.


title: Fennica (jäänmurtaja)

text: Heinäkuussa 2015 Fennica vaurioitui rungostaan Alaskassa, kun se oli vuokrattuna Royal Dutch Shellin arktisen alueen öljynporausprojektiin.


title: M/S Queen Victoria

text: M/S Queen Victoria (QV) on Cunard Linen risteilyalus. Se rakennettiin Fincantierin telakalla Italiassa. Alus valmistui vuoden 2007 loppupuolella. Se kastettiin Southamptonissa 10. joulukuuta 2007.


title: M/S Queen Victoria

text: Pituutta aluksella on 294 metriä, leveyttä 32,3 metriä ja korkeutta 62,5 metriä. Aluksen vetoisuus on 90 000 BRT. Kuusi Wärtsilä Sulzer ZA40 Diesel -moottoria tuottaa 63,4 MW sähkötehoa, jolla alus saavuttaa 23,7 solmun (n. 44 km/h) nopeuden.


title: M/S Queen Victoria

text: Laivaan mahtuu 2 014 matkustajaa ja 900 miehistön jäsentä.


title: M/S Queen Victoria

text: Sisaraluksia ovat "Costa Luminosa" ja "Costa Deliziosa".


title: Kimya Dawson

text:
Kimya Dawson (s. 17. marraskuuta, 1972) on yhdysvaltalainen laulaja ja laulunkirjoittaja, joka tuli tunnetuksi Juno-elokuvan soundtrackin musiikistaan.
Antsy Pants - Kimya Dawson, Ben Lupus, Leo, Angelo Spencer, Howard Hughes, Billy Jet Pilot, Jarrod Bramson, Emily Madden, and Marie


title: Juuso Pekkinen

text: Juuso Einari Pekkinen (s. 1984 Helsinki) on suomalainen radio- ja televisiojuontaja sekä näyttelijä. Hän on juontanut radiossa YleX Aamua Matti Ylösen sekä Ilkka "Ile" Uusivuoren kanssa, YleX Viikonloppua sekä viimeisimpänä omaa ohjelmaansa "Maailman toiseksi paras radioshow", jossa hän esiintyi Aleksi Ruuskasen roolissa. Helmikuussa 2014 Pekkinen siirtyi juontamaan Yle Puheen aamulähetystä.


title: Juuso Pekkinen

text: Aiemmin hän on juontanut Yle TV2:lla esitettyä "Wintteri" -ohjelmaa Emilia Neuvosen kanssa. Näyttelijänä hänet on nähty vuonna 2005 Pekka Lehdon elokuvassa "Game Over" yhtenä pääosanäyttelijänä. Hän on esiintynyt myös Ihmiskunnan ainoa toivo -nimisen findie-elokuvaryhmän elokuvissa sekä Blood Ceremony Films -ryhmän elokuvassa "Rites of Blood" (2004).


title: Juuso Pekkinen

text: Vuodesta 2010 hän näytteli Aleksi Ruuskasta Yle TV2:n draamasarjassa "Uusi päivä". Helmikuussa 2014 tiedotettiin hahmon poistuvan sarjasta kevään aikana.


title: Palkinsalmi

text: Palkinsalmi on meren salmi Intian ja Sri Lankan välillä. Salmi yhdistää etelässä sijaitsevan Mannarinlahden pohjoisen Bengalinlahteen. Salmi on 64–137 kilometriä leveä, ja se on nimetty Robert Palkin mukaan.


title: Mannarinlahti

text: Mannarinlahti on suuri matala merenlahti Intian valtameressä Intian eteläkärjen ja Sri Lankan länsirannikon välissä. Leveydeltään Mannarinlahti on 160–200 kilometriä. Mannarinlahti yhtyy pohjoisessa Bengalinlahteen Palkinsalmen kautta. Mannarinlahden ja Palkinsalmen välissä on Aataminsillaksi kutsuttu matalikko.


title: Margarethe von Trotta

text: Margarethe von Trotta (s. 21. helmikuuta 1942 Berliini) on saksalainen elokuvaohjaaja. Hänet on palkittu muun muassa Kultaisella leijonalla 1981 ja hän on ollut ehdolla kahden Kultaisen palmun saajaksi Cannesin elokuvajuhlilla 1986 ja 1988.


title: Margarethe von Trotta

text: Trottan luottonäyttelijä on Barbara Sukowa, joka näyttelee muun muassa elokuvassa "Rosa Luxemburg" (1986).


title: Margarethe von Trotta

text: Yhdessä Volker Schlöndorffin kanssa hän on ohjannut elokuvan "Katharina Blumin menetetty maine", joka pohjautuu Heinrich Böllin saman nimiseen romaaniin.


title: Geological Society of London

text: Geological Society of London on lontoolainen geologinen tiedeseura, joka toimii geotieteiden virallisena äänenä Isossa-Britanniassa. Seura perustettiin 1807 ja se on vanhin geologinen seura maailmassa. Sillä on nykyään noin 9500 jäsentä, mikä tekee siitä Euroopan suurimman geologisen seuran.


title: Geological Society of London

text: Seura julkaisee nykyään itsenäisesti tiedelehtiä "Journal of the Geological Society" ja "Quarterly Journal of Engineering Geology and Hydrogeology". Yhdessä European Association of Geoscientists and Engineers-yhdistyksen kanssa se julkaisee lehteä "Petroleum Geoscience", Association of Applied Geochemists-seuran kanssa lehteä "Geochemistry: Exploration, Environment, Analysis" ja osaa Blackwell Sciencen julkaisemasta lehdestä "Geology Today". Seura julkaisee myös julkaisuja muille seuroille: "Journal of Micropalaeontology", "Proceedings of the Geologists’ Association", "Proceedings of the Yorkshire Geological Society" ja "Scottish Journal of Geology". Jäsenilleen seura julkaisee lehteä "Geoscientist".


title: Matti Lampi

text: Matti Veli Lampi (s. 29. tammikuuta 1947) on suomalainen taidemaalari. Hän syntyi Limingassa, debytoi Oulussa vuonna 1964 ja pääsi Taidemaalariliiton jäseneksi 1975. Hän käyttää työssään enimmäkseen öljyvärejä.


title: Matti Lampi

text: Lampi on Oulun taiteilijaseuran ja Taidemaalariliiton jäsen.


title: Matti Lampi

text: Taiteilijan työnsä ohella hän toimii Vilho Lampi -seuran puheenjohtajana ja Limingan Vilho Lampi -museon johtajana.


title: Kuurinhaffi

text: Kuurinhaffi (, , ) on Itämeren kaakkoisosassa, Liettuan ja Venäjän Kaliningradin alueen edustalla sijaitseva haffi eli laguunimainen merenlahti.


title: Kuurinhaffi

text: Haffin eteläosa kuuluu Venäjälle ja pohjoisosa Liettualle. Haffin erottaa Itämerestä Kuurinkynnäs, 98 kilometrin pituinen hiekkaniemi. Lahden leveys on enimmillään noin 35 kilometriä ja Kuurinhaffin pinta-ala on 1 584 km². Sen suurin syvyys on noin 7 metriä ja keskisyvyys 3,8 metriä.


title: Kuurinhaffi

text: Jokien purkuvesien johdosta veden pinta on tyypillisesti 12–15 cm Itämeren pintaa korkeammalla ja vesi on lähes makeaa. Suurin Kuurinhaffiin laskevista joista on rajajoki Niemen. Haffin pohjoisosassa, lahden suulla sijaitsee satamakaupunki Klaipėda ja 0,4-4 kilometrin levyinen Klaipedan salmi. Kuurinkyntään ranta-asutuksista suurin on Liettuan Neringan kaupunkikunnan keskuskylä Nida.


title: Jean-Christophe Bouvet

text: Jean-Christophe Bouvet (s. 24. maaliskuuta 1947) on ranskalainen näyttelijä ja elokuvaohjaaja. Hän esiintyi muun muassa Paul Vecchialin elokuvassa "La Machine" (1977).


title: Rithy Panh

text: Rithy Panh (s. 18. huhtikuuta 1964) on kambodžalainen elokuvaohjaaja. Hän pakeni maansa silloista synkkää tilaa Thaimaahan 1970-luvun lopulla ja opiskeli myöhemmin Ranskassa.


title: Rithy Panh

text: Valmistuttuaan "Institut des hautes études cinématographiques'sta" Panh palasi vuonna 1990 kotimaahansa. Hänen teoksensa kuvaavat Kambodžan historiaa ja yhteiskuntaa.


title: Rithy Panh

text: Panh oli ehdolla Cannesin Kultaisen palmun saajaksi vuonna 1994 elokuvallaan "Nainen riisipellolla". Hänen elokuvansa "L'Image manquante" palkittiin vuonna 2013 Un certain regard -esityssarjassa.


title: Nargis

text: Nargis tarkoittaa seuraavia asioita:


title: Vormsi

text: Vormsi (, ) on Viroon kuuluva saari ja kunta, joka sijaitsee Hiidenmaan saaren ja Noarootsin niemen välissä maan länsirannikolla. Kunta kuuluu Läänemaan maakuntaan.


title: Vormsi

text: Vormsin kunta muodostuu Vormsin saaresta ja lähisaarista. Kunnan pinta-ala on 94,98 km². Vuoden 2018 alussa kunnan asukasluku oli 419. Vormsin keskus on Hullon kylä.


title: Vormsi

text: Vuonna 2011 Vormsin kunnassa oli 231 asukasta, joista 219 (94,8 %) oli virolaisia, 6 (2,6 %) venäläisiä ja 9 (3,9 %) muita kansallisuuksia.


title: Vormsi

text: Vuoden 2017 kuntauudistuksessa Vormsin kunta säilyi itsenäisenä. Vormsi on väkiluvultaan Ruhnun jälkeen maan toiseksi pienin.


title: Vormsi

text: Saaren pinta-ala on 91 neliökilometriä, ja se on Viron neljänneksi suurin saari Saarenmaan, Hiidenmaan ja Muhun jälkeen. Saaren länsiosassa on Rumponniemi, jonka nimi tulee ruotsin kielen sanasta "rumpa" eli häntä. Niemi muistuttaakin eläimen häntää tai linnun pyrstöä.


title: Vormsi

text: Rumponniemi ja sen läheiset saaret ovat suojeltuja. Vormsissa sijaitsee lisäksi Dibyn ja Saksbyn suojellut ranta-alueet sekä Hosbyn ja Rälbyn suojellut metsät. Samoin on suojeltu Prästvikinjärvi, joka on ollut aiemmin merta. Samalla tavalla on muodostunut saaren kaksi muuta järveä, Diby ja Kärrsläti.